text:
Seksyon 63
1–6, Usa ka adlaw sa kasuko moabut diha sa mga dautan; 7–12, Mga timailhan moabut pinaagi sa hugot nga pagtuo; 13–19, Ang mga mapanapawon nga kasingkasing molimud sa hugot nga pagtuo ug itambug ngadto sa lim-aw sa kalayo; 20, Ang matinud-anon modawat og kabilin diha sa nabalhin nga panagway sa kalibutan; 21, Hingpit nga kasaysayan sa mga hitabo sa Bungtod sa Transpigurasyon wala pa mapadayag; 22–23, Ang masulundon makadawat og mga misteryo sa gingharian; 24–31, Mga kabilin sa Zion pagapaliton; 32–35, Ang Ginoo nagtakda og mga gubat, ug ang dautan mopatay sa dautan; 36–48, Ang mga Santos magpundok ngadto sa Zion ug mohatag og mga salapi sa pagtukod niini; 49–54, Mga panalangin gipasalig ngadto sa matinud-anon sa Ikaduhang Pag-anhi, diha sa Pagkabanhaw, ug panahon sa Kaliboan; 55–58, Mao kini ang adlaw sa pahimangno; 59–66, Ang ngalan sa Ginoo gihimo nga walay bili pinaagi niadto kinsa naggamit niini nga walay pagtugot.
1 PATALINGHUG, O kamo nga mga katawhan, ug ablihi ang inyong mga kasingkasing ug pamati kamo nga atua sa layo; ug paminaw, kamo nga mga nagtawag sa inyong mga kaugalingon nga mga katawhan sa Ginoo, ug paminaw sa pulong sa Ginoo ug sa iyang kabubut-on mahitungod kaninyo.
2 Oo, sa pagkatinuod, Ako moingon, paminaw sa pulong niya kansang kasuko gipukaw batok sa dautan ug mga masinupakon;
3 Kinsa nagtinguha sa pagkuha gani bisan kinsa kanila nga siya mokuha, ug nag-amping sa kinabuhi kanila kinsa siya moamping;
4 Kinsa nagtukod diha sa iyang kaugalingon nga kabubut-on ug kahimuot; ug molaglag kon siya buot, ug makahimo sa pagtambug sa kalag ubos ngadto sa impyerno.
5 Tan-awa, Ako, ang Ginoo, nagpahayag sa akong tingog, ug kini pagasundon.
6 Busa, sa pagkatinuod Ako moingon, himoa nga ang mga dautan magbantay, ug himoa nga ang mga masinupakon mahadlok ug mangurog; ug himoa nga ang dili matuohon motak-um sa ilang mga ba-ba, kay ang adlaw sa kasuko moabut diha kanila ingon sa usa ka alimpulos, ug ang tanan nga mga tawo masayud nga Ako ang Dios.
7 Ug siya nga nangita og mga timailhan makakita og mga timailhan, apan dili ngadto sa kaluwasan.
8 Sa pagkatinuod, Ako moingon nganha kaninyo, aduna diha kaninyo kinsa nangita og mga timailhan, ug adunay ingon niana gani bisan gikan sa sinugdanan;
9 Apan, tan-awa, ang hugot nga pagtuo moabut dili pinaagi sa mga timailhan, apan ang mga timailhan mosunod niadto nga motuo.
10 Oo, ang mga timailhan moabut pinaagi sa hugot nga pagtuo, dili pinaagi sa kabubut-on sa mga tawo, ni sa ilang pagbuot, apan pinaagi sa kabubut-on sa Dios.
11 Oo, ang mga timailhan moabut pinaagi sa hugot nga pagtuo, ngadto sa gamhanan nga mga buhat, kay kon walay hugot nga pagtuo walay tawo nga makapahimuot sa Dios; ug kang kinsa ang Ginoo masuko siya wala mahimuot; busa, ngadto sa mao siya wala magpakita og mga timailhan, lamang diha sa kasuko ngadto sa ilang panghimaraut.
12 Busa, Ako, ang Ginoo, wala mahimuot niadtong diha kaninyo kinsa nangita og mga timailhan ug mga kahibulongan alang sa hugot nga pagtuo, ug dili alang sa kaayohan sa mga tawo ngadto sa akong himaya.
13 Bisan pa niana, Ako mohatag og mga sugo, ug daghan ang wala mosunod sa akong mga sugo ug wala maghupot kanila.
14 Aduna diha kaninyo mga mananapaw nga lalaki ug mga mananapaw nga babaye; ang uban kanila mibiya gikan kaninyo, ug ang uban nagpabilin uban kaninyo nga human niini ikapadayag.
15 Himoa nga sila magbantay ug maghinulsol sa labing madali, basin pa unya ang paghukom moabut diha kanila ingon sa usa ka lit-ag, ug ang ilang kabuang mahimo nga ikapadayag, ug ang ilang mga buhat magpabilin kanila diha sa mga hunahuna sa mga katawhan.
16 Ug sa pagkatinuod Ako moingon nganha kaninyo, sumala sa Ako miingon kaniadto, siya nga motan-aw diha sa usa ka babaye nga may kahigal kaniya, o kon si kinsa nga makahimo sa pagpanapaw diha sa ilang mga kasingkasing, sila dili makabaton sa Espiritu, apan molimud sa hugot nga pagtuo ug mahadlok.
17 Busa, Ako, ang Ginoo, nag-ingon nga ang mahinadlukon, ug ang dili matuohon, ug ang tanan nga mga bakakon, ug kinsa kadto nga nahigugma ug naghimo og usa ka bakak, ug ang nagbaligya sa dungog, ug ang barangan, adunay ilang bahin diha nianang lim-aw nga nagdilaab uban sa kalayo ug asupre, nga mao ang ikaduha nga kamatayon.
18 Sa pagkatinuod Ako moingon, nga sila walay bahin diha sa una nga pagkabanhaw.
19 Ug karon tan-awa, Ako, ang Ginoo, moingon nganha kaninyo nga kamo dili makatarunganon, tungod kay kini nga mga butang anaa diha kaninyo.
20 Bisan pa niana, siya nga molahutay diha sa hugot nga pagtuo ug magbuhat sa akong kabubut-on, ang mao makabuntog, ug makadawat og kabilin diha sa yuta sa diha nga ang adlaw sa pagkabalhin sa panagway moabut;
21 Sa panahon nga ang yuta mabalhin ang panagway, gani sumala sa sumbanan nga gipakita ngadto sa akong mga apostoles diha sa bukid; diin nga saysay sa kahingpitan wala pa ninyo madawat.
22 Ug karon, sa pagkatinuod Ako moingon nganha kaninyo, ingon nga Ako miingon nga Ako mopahibalo sa akong kabubut-on nganha kaninyo, tan-awa Ako mopahibalo niini nganha kaninyo, dili pinaagi sa sugo, kay adunay daghan kinsa wala magsunod sa paghupot sa akong mga sugo.
23 Apan nganha kaniya nga naghupot sa akong mga sugo Ako mohatag sa mga misteryo sa akong gingharian, ug ang mao maanaa diha kaniya ang usa ka atabay sa buhi nga tubig, nga magtubod ngadto sa walay katapusan nga kinabuhi.
24 Ug karon, tan-awa, kini mao ang kabubut-on sa Ginoo nga inyong Dios mahitungod sa iyang mga santos, nga sila kinahanglan magpundok sa ilang mga kaugalingon nga maghiusa ngadto sa yuta sa Zion, dili magdali, basin pa unya og adunay mahimo nga kagubot, nga magdala og mga kasakit.
25 Tan-awa, ang yuta sa Zion—Ako, ang Ginoo, mokupot niini sa akong kaugalingon nga mga kamot;
26 Bisan pa niana, Ako, ang Ginoo, ihatag ngadto ni Cesar ang mga butang nga iya ni Cesar.
27 Busa, Ako ang Ginoo buot nga kamo kinahanglan mopalit og mga yuta, nga kamo may bintaha sa kalibutan, nga kamo makaangkon sa kalibutan, nga sila dili mokutaw ngadto sa kasuko.
28 Kay si Satanas magbutang niini ngadto sa ilang mga kasingkasing aron masuko batok kaninyo, ug sa pagpaagas sa dugo.
29 Busa, ang yuta sa Zion dili mapanag-iya apan pinaagi sa pagpalit o pinaagi sa dugo, kon dili walay kabilin alang kaninyo.
30 Ug kon pinaagi sa pagpalit, tan-awa kamo mapanalanginan.
31 Ug kon pinaagi sa dugo, ingon nga kamo gidid-an sa pagpaagas og dugo, tan-awa, ang inyong mga kaaway anaa diha kaninyo, ug kamo pagakastiguhon gikan sa dakbayan ngadto sa dakbayan, ug gikan sa sinagoga ngadto sa sinagoga, ug apan pipila lamang ang mobarug sa pagdawat sa kabilin.
32 Ako, ang Ginoo, nasuko sa dautan; Ako mipugong sa akong Espiritu gikan sa mga lumulupyo sa yuta.
33 Ako nakapanumpa diha sa akong kasuko, ug nagtakda og mga gubat diha sa ibabaw sa yuta, ug ang dautan mopatay sa dautan, ug ang kahadlok moabut diha sa matag tawo;
34 Ug ang mga santos usab maglisud sa pag-ikyas; bisan pa niana, Ako, ang Ginoo, Ako uban kanila, ug manaog diha sa langit gikan sa atubangan sa akong Amahan ug molaglag sa mga dautan uban sa dili mapalong nga kalayo.
35 Ug tan-awa, kini wala pa, apan sa dili madugay.
36 Busa, sa pagkakita nga Ako, ang Ginoo, nakatakda sa tanan niini nga mga butang diha sa ibabaw sa yuta, Ako buot nga ang akong mga santos kinahanglan magpundok diha sa yuta sa Zion;
37 Ug nga ang matag tawo kinahanglan mobaton og pagkamatarung diha sa iyang mga kamot ug pagkamatinud-anon diha sa iyang mga bat-ang, ug mopataas og usa ka tingog sa pahimangno ngadto sa mga lumulupyo sa yuta; ug magpahayag pinaagi sa pulong ug pinaagi sa pagpanaw nga ang kagul-anan moabut diha sa mga dautan.
38 Busa, himoa nga ang akong mga tinun-an diha sa Kirtland mohan-ay sa ilang temporal nga mga kabalaka, kinsa nagpuyo niini nga umahan.
39 Himoa nga ang akong sulugoon nga si Titus Billings, kinsa mao ang nag-amuma niini, magpahimutang sa yuta, aron siya maandam diha sa umaabut nga tingpamulak sa paghimo sa iyang panaw ngadto sa yuta sa Zion, uban niadto kinsa nagpuyo diha niana, gawas niadto kinsa Ako mitagana ngari sa akong kaugalingon, nga dili gayud molakaw hangtud Ako magsugo kanila.
40 Ug himoa nga ang tanan nga mga salapi matigum, kini dili igsapayan ngari kanako bisan kini diyutay o daghan, ipadala ngadto sa yuta sa Zion, ngadto kanila kinsa Ako mitudlo sa pagdawat.
41 Tan-awa, Ako, ang Ginoo, mohatag ngadto sa akong sulugoon nga si Joseph Smith, Jun., og gahum nga siya makahimo sa pag-ila pinaagi sa Espiritu niadto kinsa moadto ngadto sa yuta sa Zion, ug niadto nga akong mga tinun-an kinsa magpabilin.
42 Himoa nga ang akong sulugoon nga si Newel K. Whitney mopadayon sa iyang tindahan, o sa lain nga mga pulong, ang tindahan, alang sa mubo nga panahon.
43 Bisan pa niana, himoa nga siya mohatag sa tanan nga salapi nga iyang mahatag, aron ipadala ngadto sa yuta sa Zion.
44 Tan-awa, kini nga mga butang anaa diha sa iyang kaugalingon nga mga kamot, himoa nga siya mohimo sumala sa kaalam.
45 Sa pagkatinuod Ako moingon, himoa nga siya i-orden nga ingon sa usa ka tinugyanan ngadto sa mga tinun-an nga magpabilin, ug himoa nga siya i-orden ngadto niini nga gahum;
46 Ug karon duawa sa labing madali ang mga simbahan, magpatin-aw niini nga mga butang ngadto kanila, uban sa akong sulugoon nga si Oliver Cowdery. Tan-awa, kini mao ang akong kabubut-on, mangita og mga salapi gani sumala nga Ako nagmando.
47 Siya nga matinud-anon ug molahutay makabuntog sa kalibutan.
48 Siya nga nagpadala og mga bahandi ngadto sa yuta sa Zion makadawat og kabilin niini nga kalibutan, ug ang iyang mga binuhatan mosunod kaniya, ug usab usa ka ganti diha sa kalibutan nga moabut.
49 Oo, ug bulahan ang mga patay nga namatay diha sa Ginoo, gikan karon, kon ang Ginoo moabut, ug ang daan nga mga butang molabay, ug ang tanan nga mga butang mahimo nga bag-o, sila mobangon gikan sa patay ug dili na mamatay pag-usab, ug makadawat og kabilin sa atubangan sa Ginoo, diha sa balaan nga dakbayan.
50 Ug siya nga buhi kon ang Ginoo moabut, ug naghupot og hugot nga pagtuo, bulahan siya; bisan pa niana, kini gikatakda ngadto kaniya nga mamatay sa katigulangon.
51 Busa, ang mga bata kinahanglan nga motubo hangtud nga sila mahimo nga tigulang; ang tigulang nga mga tawo mamatay; apan sila dili matulog diha sa abug, apan sila mausab diha sa usa ka pagpamilok sa mata.
52 Busa, tungod niini nga hinungdan nagsangyaw ang mga apostoles ngadto sa kalibutan sa pagkabanhaw sa patay.
53 Kini nga mga butang mao ang mga butang nga kinahanglan gayud inyong pangitaon; ug, namulong subay sa paagi sa Ginoo, sila karon hapit na moabut, ug diha sa usa ka panahon nga moabut, gani diha sa adlaw sa pag-anhi sa Anak sa Tawo.
54 Ug hangtud niana nga takna adunay dili maalamon nga mga birhen taliwala sa maalamon; ug niana nga takna moabut ang tibuok nga panagbulag sa mga matarung ug sa mga dautan; ug diha niana nga adlaw Ako mopadala sa akong mga anghel sa pagkutlo sa mga dautan ug pagtambug kanila ngadto sa dili mapalong nga kalayo.
55 Ug karon tan-awa, sa pagkatinuod Ako moingon nganha kaninyo, Ako, ang Ginoo, wala mahimuot sa akong sulugoon nga si Sidney Rigdon; siya nagbayaw sa iyang kaugalingon diha sa iyang kasingkasing, ug wala modawat og tambag, apan nakapasuko sa Espiritu;
56 Busa ang iyang sinulat dili angay nga dawaton ngadto sa Ginoo, ug siya kinahanglan mobuhat og lain; ug kon ang Ginoo dili modawat niini, tan-awa siya dili na mobarug sa buhatan nga Ako mitudlo kaniya.
57 Ug usab, sa pagkatinuod Ako moingon nganha kaninyo, kinsa kadto nga nagtinguha diha sa ilang kasingkasing, sa kaaghup, sa pagpasidaan sa mga makasasala sa paghinulsol, himoa nga sila i-orden ngadto niini nga gahum.
58 Kay kini mao ang adlaw sa pagpasidaan, ug dili usa ka adlaw sa daghan nga mga pulong. Kay Ako, ang Ginoo, dili matamay diha sa katapusan nga mga adlaw.
59 Tan-awa, Ako gikan sa kahitas-an, ug ang akong gahum anaa sa ubos. Ako gamhanan sa tanan, ug diha sa tanan, ug ngadto sa tanan, ug pangitaa ang tanan nga mga butang, ug ang adlaw moabut nga ang tanan nga mga butang mangalagad ngari kanako.
60 Tan-awa, Ako ang Alpha ug Omega, gani si Jesukristo.
61 Busa, himoa nga ang tanan nga mga tawo magbantay giunsa nila paggamit ang akong ngalan sa ilang mga ngabil—
62 Kay, tan-awa, sa pagkatinuod Ako moingon, nga adunay daghan diha kinsa ubos niini nga panghimaraut, kinsa naggamit sa ngalan sa Ginoo, ug migamit niini diha sa kawang, nga walay pagtugot.
63 Busa, himoa nga ang simbahan maghinulsol sa ilang mga sala, ug Ako, ang Ginoo, moangkon kanila; kon dili sila isalikway.
64 Hinumdumi nga kana nga moabut gikan sa kahitas-an sagrado, ug kinahanglan gayud ipamulong uban sa pag-amping, ug pinaagi sa pagtugot sa Espiritu; ug diha niini walay panghimaraut, ug kamo makadawat sa Espiritu pinaagi sa pag-ampo; busa, kon wala niini adunay magpabilin nga panghimaraut.
65 Himoa nga ang akong mga sulugoon nga si Joseph Smith, Jun., ug Sidney Rigdon, mangita alang kanila og usa ka panimalay, ingon nga sila gitudloan sa pag-ampo pinaagi sa Espiritu.
66 Kini nga mga butang nagpabilin nga mabuntog pinaagi sa pagpailub, nga ang ingon makadawat og labaw sa naghingapin ug walay katapusan nga mahinungdanon nga himaya, kon dili, usa ka labaw pa nga panghimaraut. Amen.


c: text/html

text:
Hirohito
Si Hirohito, nga giila usab isip Emperador Shōwa, (Abril 29, 1901 - Enero 7, 1989) mao ang ika-124 nga Emperador sa Hapon sumala sa tradisyonal nga han-ay. Siya milingkod niadtong Decembre 25, 1926, hangtod sa iyang kamatayon niadtong 1989.
Bisan tuod og nailhan gawas sa nasod sa Hapon gamit ang iyang personal nga ngalang Hirohito, siya gitawag na sulod sa Hapon gamit sa iyang ngalang posthoumous nga Emperador Shōwa. Ang ngalang Shōwa mao ang pangalan sa panahon nga mitukma sa paglingkod sa Emperador, ug maoy nahimong kaugalingong ngalan sa emperador inig kamatay niya.
Ang Panahong Shōwa mao ang kinatas-ang paglingkod sa usa ka Emperador nga Hapon, panahon diin dagha'g kabaghoan ang nahitabo sa maong nasod. Sa iyang unang mga tuig, ang Hapon usa pa ka nasod sa agrikultura. Ang militarisasyon niini niadtong mga 1930 maoy nakatukmod niini ngadto sa Ikaduhang Gubat Kalibotanon. Human sa ilang kapildihan sa gubat, nasaksihan sa kalibotan ang pagbangon sa Hapon gikan sa pagkapildi ngadto sa taas nga estado sa industriyalisasyon, teknolohiya, ug ekonomiya.

robotstxt: allowed

filter: keep


text:
Wikipedia:Mga pagpasabot
ANG WIKIPEDYA WALA MOGARANTIYA SA UNSA MANG SULOD NIINI
Ang Wikipedya usa ka onlayn nga ensayklopedya nga gisulat sa boluntaryong asosasyon sa mga indibiduwal ug pundok nga nagdebelop sa usa ka komon nga rekursos sa kahibalo sa tawo. Ang istruktura sa proyekto naghatag katungod ni bisan kinsa nga may koneksiyon sa Internet ug may brawser sa Kalibotanong Gambalayan (WWW) nga usbon ang sulod niini. Palihog hinumdomi nga walay ania sa sulod niini ang girebyu sa mga propesyonal nga may kabatid nga gikinahanglan aron matino nga ang impormasyon kompleto, ensakto, ug reliyable.
Kini wala magpasabot nga dili ka makakita dinhi og bililhon ug ensaktong impormasyon; sagad makakita ka. Apan ang Wikipedya' dili makagarantiya sa balidad sa impormasyon sa sulod niini. Ang bisan unsang artikulo mahimong giusab bag-o lang, gi-vandalize, o giilisdan ni bisan kinsa og opinyon nga wala mosigo sa kahimtang sa kahibalo sa mga may kalabotang natad.
Walay pormal nga peer review
Kami nangita og mga paagi nga mapili ug mahaylayt ang mga reliyableng bersiyon sa mga artikulo. Ang among aktibong katilingban sa mga editor, magtatampo ug magsusulat mogamit sa mga galamiton sama sa Mga bag-ong giusab ug Mga bag-ong panid aron mabantayan ang mga bag-o ug bag-ong giusab nga sulod. Apan bisan kon ang mga gumagamit sa Wikipedya mobantay sa mga bag-ong giusab, sila walay legal nga katungdanan nga himoon kini ug busa ang bisan unsang impormasyon sa sulod niini walay implied warranty sa bisan unsang maong katuyoan o gamit.
-
- Walay bisan usa sa mga magsusulat, magtatampo, esponsor, tigdumala, burukrata, debeloper, ug uban pang may kalabotan sa Wikipedya sa bisan unsa mang paagi ang responsable sa bisan unsa mang sulod niini, may sayop man o libeloso, o sa imong paggamit sa impormasyon sa sulod niini o gisumpayan niining maong mga panid sa balayan.
Walay kontrata; limitadong lisensiya
Palihog tinoa nga nasabtan mo nga ang impormasyon sa sulod ning Wikipedya gidalit kanimo nga walay bayad, ug nga walay bisan unsa mang klase sa panagsabot o kontrata nga namugna taliwala kanimo ug sa mga tag-iya ning maong balayan, sa mga tag-iya sa mga serber diin kini gibutang, sa mga magtatampo sa Wikipedya, sa mga tigdumala sa bisan unsa mang proyekto, sa mga burukrata, ug ni bisan kinsang may kalabotan sa Wikipedya. Gihatagan ka og limitadong lisensiya sa pagkopya sa bisan unsa gikan niining balayan; kini wala magmugna o mag-imply og bisan unsa mang kontraktuwal o ekstra-kontraktuwal nga layabilidad sa bahin sa Wikipedya o bisan asa sa iyang mga ahente, sakop, tig-organisa, o uban pang gumagamit.
Walay bisan unsa mang kasabotan o panagsabot taliwala kanimo ug sa Wikipedya kalabot sa imong paggamit o pag-usab sa impormasyon sa sulod niini gawas sa gibut-an sa GNU Free Documentation License (GFDL); wala usay bisan kinsa sa Wikipedya nga responsable kon dunay mousab, mopuno, o motangtang og bisan unsang impormasyon nga imong ibutang ning balayan o sa iyang mga igsoong proyekto.
Mga tatak sa negosyo
Ang mga tatak sa negosyo, mga tatak sa serbisyo, mga tatak kolektibo, mga katungod sa desinyo, mga katungod sa personalidad, o susamang katungod nga gihisgotan, gigamit, o gikutlo sa mga artikulo nining Wikipedya nga ensayklopedya panag-iya sa ilang tagsa-tagsang tag-iya. Ang pagkagamit nila dinhi wala magpasabot nga magamit mo usab sila sa ubang katuyoan gawas lamang sa sama o susamang katuyoan sa paghatod og impormasyon sama sa orihinal nga intensiyon sa mga tagmugna sa maong mga artikulo sa Wikipedya. Gawas lamang kon may gisulat kami sa baligho, ang Wikipedya ug ang mga balayan sa Wikimedia wlaa mag-endorsar ni kini may kalabotan sa mga tag-iya sa ingong katungod. Tungod niini ang Wikipedya dili makahatag og mga katungod sa paggamit ning maong mga protektadong mga materyal. Ang imong paggamit sa ingon o susamang inkorporeyal nga propiyedad sa imong kaugalingong risgo.
Hurisdiksiyon ug legalidad sa sulod
Ang publikasyon sa impormasyon nga makita sa Wikipedya mahimong usa ka pagsupak sa mga balaod sa nasod o hurisdiksiyon diin ka nagtan-aw ning maong impormasyon. Ang database sa Sinugboanong Wikipedya nahimutang sa mga serber sa estado sa Florida sa Estados Unidos, ug kini gimentinar sumala sa ma katungod ug proteksiyon nga gihatag sa lokal nga balaod nga estado sa Florida ug sa pederal nga balaod sa Estados Unidos. Ang mga balaod sa imong nasod o hurisdiksiyon mahimong wala maghatag sa samang katungod og proteksiyon. Ang Wikipedya wala magdasig sa maong pagsupak sa bisan unsang balaod; ug kini dili mahimong responsable sa pagsupak sa maong mga balaod, kon mosumpay ka man ning maong dominyo, o mogamit sa sulod niini.
Dili propesyonal nga tambag
Kon nagkinahanglan kag espisipikong mga tambag (pananglitan, medikal, legal, pinansiyal, o pagdumala sa risgo) palihog pangita og propesyonal nga lisensiya o nakahibalo sa maong natad. Palihog tan-awa ang Wikipedya:Mga pagsabot sa risgo, Wikipedya:Mga pagpasabot medikal, Wikipedya:Mga pagsabot legal alang sa mga espisipikong pagpasabot.
Salamat sa imong pagbasa ning maong panid, ug unta magmabungahon ang imong paggamit sa Wikipedya.
Mga pananglitan sa mga pagpasabot sa ubang mga ensayklopedya
Samtang ang ubang ensayklopedya girebyu sa mga propesyonal, dili sama sa Wikipedya, sila wala gihapon maghatag og garantiya sa ilang sulod.
- Ang pagpasabot sa britannica.com (gikan sa balayan nga naghost sa Encyclopedia Britannica Online)
- "YOUR USE OF BRITANNICA.COM IS AT YOUR SOLE RISK."
- Ang pagpasabot sa MSN.com (gikan sa balayan nga naghost sa Encarta Encyclopedia sa Microsoft)
- "...AND THE ENTIRE RISK AS TO SATISFACTORY QUALITY, PERFORMANCE, ACCURACY, AND EFFORT IS WITH YOU."
- Ang pagpasabot sa bartleby.com (gikan sa balayan nga naghost sa Columbia Encyclopedia)
- "YOU EXPRESSLY AGREE THAT USE OF THE SERVICE IS AT YOUR SOLE RISK."


text: 1Alang sa mga pagbanusbanus sa mga magbalantay sa pultahan: sa mga Coratnon, si Meselemia anak nga lalake ni Core, sa mga anak nga lalake ni Asaph. 2Ug si Meselemia may mga anak nga lalake: si Zacharias, ang panganay, si Jediael ang ikaduha, si Zebadias ang ikatolo, si Jatnael ang ikaupat. 3Si Elam ang ikalima, si Johanam ang ikaunom, si Ellioenai ang ikapito. 4Ug si Obed-edom may mga anak nga lalake: si Semeias ang kamagulangan, si Jozabad ang ikaduha, si Joah ang ikatolo, ang ikaupat si Sachar, ug ang ikalima si Nathanael, 5Si Amiel ang ikaunom, ang ikapito si Issachar, ang ikawalo si Peullethai; tungod kay ang Dios nanalangin kaniya. 6Kang Semeias usab nga iyang anak nga lalake may nangatawo nga mga anak nga lalake, nga nanagpangulo sa balay sa ilang amahan; kay sila mga tawo nga bantugan sa kaisug. 7Ang mga anak nga lalake ni Semeias: si Othni, ug si Raphael, ug si Obed, si Elzabad, kansang mga kaigsoonan maoy mga tawo nga maisug si Eliu, ug si Samachias. 8Kining tanan mao ang sa mga anak nga lalake ni Obed-edom: sila ug ang ilang mga anak nga lalake ug ang ilang mga kaigsoonan, mga kusganong tawo alang sa bulohaton; kanuman ug duha kang Obed-edom. 9Ug si Meselemia may mga anak nga lalake ug mga kaigsoonan, maisug nga mga tawo, napulo ug walo. 10Si Hosa usab, sa mga anak ni Merari, may mga anak nga lalake: si Simri ang pangulo (kay bisan dili siya ang panganay, apan ang iyang amahan naghimo kaniyang pangulo), 11Si Hilcias ang ikaduha, si Tebelias ang ikatolo, si Zacharias ang ikaupat: ang tanang mga anak nga lalake ug mga kaigsoonan ni Hosa napulo ug tolo. 12Gikan niini mao ang pagbanusbanus sa mga magbalantay sa pultahan, bisan sa mga tawong pangulo nga may mga katungdanan sama sa ilang mga kaigsoonan, sa pag-alagad diha sa balay ni Jehova. 13Ug sila nanagpapalad, ang gagmay ug ang dagku, sumala sa mga balay sa ilang mga amahan mahitungod sa tagsatagsa ka pultahan. 14Ug ang kapalaran dapit sa silangan nahulog kang Selemias. Unya alang kang Zacharias nga iyang anak nga lalake, usa ka mabinantayon nga magtatambag, sila nanagpapalad; ug ang iyang kapalaran migula sa dapit sa amihanan. 15Kang Obed-edom dapit sa habagatan; ug sa iyang mga anak nga lalake ang balay nga tipiganan. 16Ang kang Suppim ug kang Hosa dapit sa kasadpan, tupad sa pultahan sa Sallechet, sa dalan nga nagatungas, bantayan sa atbang sa bantayan. 17Dapit sa silangan unom ka Levihanon, dapit sa amihanan upat sa usa ka adlaw, dapit sa habagatan upat sa usa ka adlaw, ug alang sa balay nga tipiganan tinagurha. 18Alang sa Parbar dapit sa kasadpan, upat sa dalan, ug duha sa Parbar. 19Kini mao ang pagbanusbanus sa mga magbalantay sa pultahan; sa mga anak nga lalake sa mga Corahanon, ug sa mga anak nga lalake ni Merari. 20Ug sa mga Levihanon, si Ahias ang magbalantay sa mga bahandi sa balay sa Dios, ug ibabaw sa mga bahandi sa mga hinalad nga mga butang. 21Ang mga anak nga lalake ni Ladan, ang mga anak nga lalake sa mga Gersonhon nga sakup ni Ladan, mga pangulo sa mga balay sa mga amahan nga sakup kang Ladan ang Gersonhon: si Jehiel 22Ang mga anak nga lalake ni Jehiel: si Setam, ug si Joel nga iyang igsoon nga lalake, nagbantay sa mga bahandi sa balay ni Jehova. 23Sa mga Amramhanon, sa mga Isahrehanon, sa mga Hebronhon, sa mga Uzzielhanon: 24Ug si Sebuel ang anak nga lalake ni Gerson ang anak nga lalake ni Moises, maoy magbubuot sa mga bahandi. 25Ug ang iyang mga kaigsoonan: sa kang Eliezer minggula si Rehabia iyang anak nga lalake, ug si Isaias iyang anak nga lalake, ug si Joram nga iyang anak nga lalake, ug si Zichri nga iyang anak nga lalake, ug si Selomith nga iyang anak nga lalake. 26Kini si Selomith ug ang iyang mga kaigsoonan nanagbantay sa tanang mga bahandi nga mga hinalad nga butang, nga gipahanungod ni David nga hari, ug sa mga pangulo sa mga balay sa mga amahan, ang mga capitan sa mga linibo ug mga ginatus, ug sa mga capitan sa panon. 27Gikan sa mga sinakmit nga nadaug sa mga gubat ilang gipahanungod sa pag-ayo sa balay ni Jehova. 28Ug ang tanan nga gipahanungod ni Samuel nga manalagna, ug ni Saul anak nga lalake ni Cis, ug ni Abner ang anak nga lalake ni Ner, ug ni Joab anak nga lalake ni Sarvia, bisan kinsa nga nakapahanungod sa bisan unsa, kana diha sa ilalum sa kamot ni Selomith, ug sa iyang mga kaigsoonan. 29Sa mga Isharhanon, si Chenania ug ang iyang mga anak nga lalake sila alang sa mga bulohaton sa Israel, sa mga butang sa gawas, mga punoan ug mga maghuhukom. 30Sa mga Hebronhon, si Hasabias ug ang iyang mga kaigsoonan, mga maisug nga tawo, usa ka libo ug pito ka gatus, mga magbalantay sa Israel unahan sa Jordan dapit sa kasadpan, alang sa tanang bulohaton ni Jehova, ug alang sa pag-alagad sa hari. 31Sa mga Hebronhon, mao si Jerias ang pangulo bisan sa mga Hebronhon, sumala sa ilang kaliwatan pinaagi sa mga balay sa amahan. Sa ikakap-atan ka tuig sa paghari ni David sila gipapangita, ug may nakaplagan diha kanila mga gamhanang tawo sa kaisug sa Jazer sa Galaad. 32Ug ang iyang mga kaigsoonan, mga maisug nga tawo, duha ka libo ug pito ka gatus, mga pangulo sa mga balay sa mga amahan, nga gihimo ni David nga mga magbalantay sa mga Rubenhanon, ug sa mga Gadhanon, ug sa katungang-banay sa banay ni Manases, alang sa tagsatagsa ka butang mahitungod sa Dios, ug sa mga bulohaton sa hari.


text: 1Mahitungod sa Moab. Mao kini ang giingon ni Jehova sa mga panon, ang Dios sa Israel: alaut ang Nebo! kay gilaglag kini; ang Chiryataim gipakaulawan, kini naagaw: ang Misgab gipakaulawan ug nagun-ob. 2Wala na ang pagdayeg sa Moab: sa Hesbon nanaglalang sila ug dautan batok kaniya: Umari ka, ug putlon ta siya gikan sa pagkahimong usa ka nasud. Ingon man ikaw usab, Oh Madmen, pagapahilumon; ang espada magagukod kanimo. 3Ang tingog sa paghilak mogula gikan sa Horonaim, ang pagkabiniyaan ug dakung pagkalaglag. 4Ang Moab gilaglag; ang iyang mga magagmay nakapadungog sa usa ka paghilak. 5Kay sa pagsaka sa Luhit uban ang paghilak nga dayon, mosaka sila: kay sa pagkanaug sa Horonaim nadungog nila ang kagul-anan sa paghilak sa pagkalaglag; 6Kalagiw, luwasa ang inyong mga kinabuhi, ug manig-ingon kamo sa kakugnan sa kamingawan. 7Tungod kay ikaw nagasalig sa imong mga buhat ug sa imong mga bahandi, pagakuhaon usab ikaw: ug ang Chemos pagabihagon, ang iyang mga sacerdote ug ang iyang mga principe sa tingub. 8Ug ang maglalaglag moanhi batok sa tagsatagsa ka ciudad, ug walay ciudad nga makagawas; ang walog usab mawagtang, ug ang kapatagan pagalumpagon, ingon sa gipamulong ni Jehova. 9Hatagi ug mga pako ang Moab, aron makalupad ug makakalagiw siya: ug ang iyang mga ciudad mahimong biniyaan, nga walay bisan kinsa nga magapuyo niini. 10Tinunglo kadtong nagabuhat sa walay pagtagad sa bulohaton ni Jehova; ug tinunglo kadtong nagatipig sa iyang espada gikan sa dugo. 11Ang Moab nagpuyo sa kasayon gikan pa sa iyang pagkabatan-on, ug siya nahimutang sa iyang mga lalug, ug wala gayud ikahuwad gikan sa usa ka sudlanan ngadto sa usa ka sudlanan, ni nabihag siya: busa ang iyang kahinam nagapabilin kaniya, ug ang iyang kaamyon wala mohupas. 12Busa, ania karon, ang mga adlaw ming-abut na, nagaingon si Jehova, nga ipadala ko kaniya kadto sila nga mga maghuwad ug siya igahuwad nila, ug pagatitian nila ang iyang mga sudlanan, buk-on nila ang ilang mga botella. 13Ug ang Moab maulaw tungod sa Chemos, ingon nga ang balay sa Israel naulaw tungod sa Beth-el nga ilang sinaligan. 14Unsaon ninyo pag-ingon: Kami mga tawo nga kusganon, ug mga tawong maisug alang sa gubat? 15Ang Moab gilaglag na, ug sila minglupad ngadto sa iyang mga ciudad, ngadto na sa ihawan, nagaingon ang Hari, kansang ngalan mao si Jehova sa mga panon. 16Ang pagkaalaut sa Moab haduol na moabut, ug ang iyang kasakit nagadali gayud. 17Kamong tanan nga nanaglibut kaniya managbakho kamo alang kaniya: ug kamong tanan nga nanghibalo sa iyang ngalan, manag-ingon kamo: giunsa pagbali ang malig-ong baston, ug ang maanindot nga sungkod! 18Oh ikaw nga anak nga babaye nga nagapuyo sa Dibon, nanaug ka gikan sa imong himaya, ug lumingkod ka sa kauhaw; kay ang maglalaglag sa Moab ania na batok kanimo, siya naglumpag sa imong mga salipdanan. 19Oh pumoluyo sa Aroer, tindog sa daplin sa dalan, ug maglantaw; pangutan-a kadtong mikalagiw, ug siya nga nakagawas; ingna: Unsay nahimo? 20Ang Moab ginapakaulawan; kay nagun-ob kini; magminatay ka ug maghilak; isugilon ninyo kini pinaagi sa Arnon, nga ang Moab gilaglag na. 21Ug ang hukom miabut na sa yuta sa kapatagan, sa Holon ug sa Jaza, ug sa Mepaath, 22Ug sa Dibon, ug sa Nebo, ug sa Beth-diblataim, 23Ug sa Chiryataim, ug sa Beth-gamul, ug sa Beth-meon, 24Ug sa Chirioth, ug sa Bosra ug sa ibabaw sa tanang mga ciudad sa yuta sa Moab, halayo kun haduol. 25Ang sungay sa Moab giputol na, ug ang iyang bukton gibunggo na, nagaingon si Jehova. 26Hubgon ninyo siya; kaysiya nagpakadaku sa iyang kaugalingon batok kang Jehova: ang Moab magalunang sa iyang sinuka, ug siya usab mahamutang sa pagkayubitonon. 27Kay wala ba ang Israel mahimong yubitonon mo? hikaplagan ba siya uban sa mga kawatan? kay sa makadaghan magasulti ka mahatungod kaniya, nagalingo-lingo ba sa ulo. 28Oh kamo nga mga pumoluyo sa Moab, biyai ang mga ciudad, ug pumuyo kamo sa pangpang; ug panig-ingon sa salampati nga nagabuhat sa iyang salag sa kadaplinan sa baba sa kinahiladman. 29Kami nakadungog sa pagpagarbo sa Moab, nga siya palabilabihon yuamut, ang iyang pagkamapahitas-on, ug ang iyang garbo, ang iyang pagkatigpalabaw, ug ang pagkamapahitas-on sa iyang kasingkasing. 30Ako nahibalo sa iyang kaligutgut, nagaingon si Jehova, nga kana kawang lamang ; ang iang mga pagpangandak walay kahimoan. 31Busa ako magabakho tungod sa Moab, oo, ako magahilak alang sa tibook nga Moab: alang sa mga tawo sa Kir-heres sila managbalata. 32Oh balagon sa Sibma, ako mohilak alang kanimo uban ang paghilak nga labaw sa paghilak sa Jazer: ang imong mga sanga mikatay ibabaw sa dagat, sila miabut bisan hangtud sa dagat sa Jazer: ibabaw sa imong mga bunga sa ting-init ug sa imong kaparrasan, ang maglalaglag napukan. 33Ug ang kalipay ug ang kasadya giwagtang gikan sa mabungaon nga uma ug gikan sa yuta sa Moab; ug ginapahunong mo ang bino gikan sa mga giukan sa vino: wala nay magagiuk uban ang pagsinggit; ang ilang mga pagsinggit dili na pagsinggit. 34Gikan sa pagsinggit sa Hesbon bisan pa ngadto sa Eleale, ug bisan pa ngadto sa Jaaz sila nanagpagula sa ilang tingog, gikan sa Zoar bisan pa ngadto sa Horanaim, ngadto sa Eglathshelishiyah: kay ang katubigan usab sa Nimri mahimong biniyaan. 35Labut pa pahunongon ko didto sa Moab, nagaingon si Jehova, siya nga nagahalad didto sa mga hatag-as nga dapit, ug siya nga nagasunog incienso alang sa iyang mga dios. 36Busa ang akong kasingkasing motingog alang sa Moab ingon sa mga flauta, ug ang akong kasingkasing motingog ingon sa mga flauta alang sa mga tawo sa Kir-heres: busa ang kadagaya nga iyang nakuha nahanaw. 37Kay ang tagsatagsa ka ulo naupaw, ug tanang bungot gikupkop: sa tanang mga kamot anaa ang mga samad, ug sa mga hawak anaa ang saput nga sako. 38Sa ibabaw sa tanang mga atop sa balay sa Moab, ug sa kadalanan niini adunay pagminatay sa bisan diin; kay gibungkag ko ang Moab ingon sa usa ka sudlanan nga niana walay bisan kinsa nga nagakalipay, nagaingon si Jehova. 39Giunsa kini pagdugmok! Giunsa nila pagminatay! naunsa nga ang Moab mitalikod uban sa kaulaw! ingon niana, ang Moab mahimong usa ka yubitonon ug usa ka kahadlokan niadtong tanan nga nagalibut kaniya. 40Kay mao kini ang giingon ni Jehova: Ania karon, siya molupad ingon sa usa ka agila, ug mobuklad sa iyang mga pako batok sa Moab. 41Ang Kiryot nakuha, ug ang mga salipdanan nangaagaw, ug ang kasingkasing sa mga kusganong tawo sa Moab niadtong adlawa maingon sa kasingkasing sa usa ka babaye nga anaa sa iyang mga kasakit sa pag-anak. 42Ug ang Moab pagalaglagon gikan sa pagkahimo nga usa ka katawohan, tungod kay siya nagpakadaku sa iyang kaugalingon batok kang Jehova. 43Ang kahadlok, ug ang gahong, ug ang lit-ag, anaa diha kanimo, Oh pumoluyo sa Moab, nagaingon si Jehova. 44Siya nga nagadalagan gikan sa kahadlok mahulog sa gahong; ug siyanga mogula sa gahong mabitik sa lit-ag: kay dad-on ko kaniya, bisan pa sa ibabaw sa Moab, ang tuig sa pagdu-aw kanila, nagaingon si Jehova. 45Sila nga mingkalagiw, sa ilalum sa landong sa Hesbon, mingtindog sila nga walay kusog; kay ang usa ka kalayo migula gikan sa Hesbon, ug ang usa ka siga gikan sa taliwala sa Sehon, ug milamoy sa likoanan sa Moab, ug sa purong-purong sa ulo sa samokan nga mga tawo . 46Alaut ka, Oh Moab! ang katawohan sa Chemos nangatapus na ; kay ang imong mga anak nga lalake gipamihag, ug ang imong mga anak nga babaye gipanagdala ngadto sa pagkabinihag. 47Apan igauli ko gikan sa pagkabinihag ang Moab sa ulahing mga adlaw, nagaingon si Jehova. 1 Sa ingon niana mao kini ang paghukom sa Moab.


text:
MIDSAYAP, North Cotabato - Patay ang duha ka sibilyan sa pagpamanhig sa mga armadong grupo alas 8:40 sa buntag niadtong Huwebes.
Giila ang mga biktima nga mao sila Buaga Duarte ug Norly Cariaga, mga molupyo sa Barangay Salunayan, Midsayap.
Si Midsayap Police Station director Reinante Delos Santos nagsulti nga samtang mibisita ang mga biktima sa ilang kaila sa Barangay Olandang, Midsayap kalit silang giatngan sa wala mailhing mga armadong lalaki dayon gipamusil gamit ang M16 Armalite rifles.
Patay gilayon sila Duarte ug Cariaga human natusak-tusak sa bala ang nagkadaiyang parte sa kalawasan niini.
Wala pa matagbaw ang mga suspetsado gipaanod sa Rio Grande de Mindanao ang ilang patay nga lawas.
Gitumbok sab sa mga sibilyan nga ang mipatay sa mga biktima pundok sa mga armadong kalalakin-an nga naglihok sa maong dapit.
Away sa druga ang gituohan sa mga lokal opisyal nga motibo sa pagpatay nila Duarte ug Cariaga.
Sa kasamtangan ang kapulisan ug militar ang padayon nga nag-imbestiga apil na ang pagpangita sa patay nga lawas sa mga biktima. (Edgar Fuerzas)


text: 1Ug nahitabo sa tapus niini, nga si Absalom, ang anak nga lalake ni David may usa ka maanyag nga igsoong babaye, kansang ngalan mao si Thamar; ug si Amnon, ang anak nga lalake ni David nahagugma kaniya. 2Ug si Amnon nalibog kaayo, hangtud nga siya nasakit tungod sa iyang igsoon nga babaye nga si Thamar; kay siya usa ka ulay; ug daw malisud kang Amnon sa paghimo bisan unsa kaniya. 3Apan si Amnon may usa ka higala, kinsang ngalan mao si Jonadab, ang anak nga lalake ni Simea, ang igsoong lalake ni David ug si Jonadab maoy usa ka malalangon nga tawo. 4Ug siya miingon kaniya: Ngano ba, Oh anak nga lalake sa hari, nga sa ingon niini naganiwang ka adlaw-adlaw? Dili mo ba ako suginlan? Ug si Amnon miingon kaniya: Ako nahagugma kang Thamar, ang igsoon nga babaye sa akong igsoon nga lalake, nga si Absalom. 5Ug si Jonadab miingon kaniya: Humigda ka sa imong higdaanan, ug magpasakit-sakit ka: ug kong ang imong amahan umanhi sa pagtan-aw kanimo, ingna siya: Paanhia ang akong igsoon nga babaye nga si Thamar, ako nagahangyo kanimo, aron maghatag kanako ug kalan-on nga tinapay, ug mag-andam sa kalan-on sa akong atubangan, aron makita ko kini ug kan-on ko gikan sa iyang kamot. 6Busa si Amnon mihigda ug nagpasakit-sakit: ug sa diha nga mianha ang hari aron sa pagtan-aw kaniya, si Amnon miingon sa hari: Paanhia si Thamar, ang akong igsoon nga babaye, ako naghangyo kanimo, aron buhatan ako ug duruha ka book nga mamon sa akong atubangan, aron ako mokaon gikan sa iyang kamot. 7Unya si David nagpasugo sa iyang balay kang Thamar, nga nagaingon: Lakaw karon sa balay sa igsoon mong lalake nga si Amnon ug andami siya ug makaon. 8Busa si Thamar miadto sa balay sa iyang igsoon nga lalake nga si Amnon; ug siya naghigda. Ug mikuha siya ug minasa, ug gimasa kini, ug nagbuhat ug mga mamon sa iyang atubangan, ug giluto ang mga mamon. 9Ug iyang gikuha ang kalaha, ug gibubo kadto sa iyang atubangan; apan siya nagdumili sa pagkaon. Ug si Amnon miingon: Pagul-a ang tanang mga tawo gikan kanako. Ug ang tagsa-tagsa kanila migula. 10Ug si Amnon miingon kang Thamar: Dad-a ang makaon sa sulod, aron ako mokaon gikan sa imong kamot. Ug gikuha ni Thamar ang tanang mga mamon nga iyang gibuhat, ug gidala niya didto sa sulod ngadto sa iyang igsoon nga lalake nga si Amnon. 11Ug sa gidala na niya kini duol kaniya sa pagkaon, iyang gikuptan siya ug miingon kaniya: Umari ka, higda ipon kanako, igsoon ko nga babaye. 12Ug siya mitubag kaniya, nga nagaingon: Dili, igsoon ko nga lalake, ayaw ako paglugosa; kay walay ingon nga butang nga angay pagabuhaton sa Israel: ayaw pagbuhata kining binuanga. 13Ug ako, asa man nako dad-a ang akong kaulaw? Ug mahitungod kanimo, ikaw mahimong ingon sa usa sa mga buang sa Israel. Busa karon, ako nagahangyo kanimo, sumulti ka sa hari; kay siya dili magahawid kanako gikan kanimo. 14Bisan pa niini, wala siya mamati sa iyang tingog; apan sanglit siya labi pang kusgan kay kaniya, iyang gilugos siya, ug mihigda ipon kaniya. 15Unya si Amnon nagdumot kaniya sa daku uyamut nga pagdumot; kay ang pagdumot nga iyang gibati batok kaniya, labing daku kay sa gugma nga iyang gihigugma kaniya. Ug si Amnon miingon kaniya: Bangon, ug lumakaw. 16Ug si Thamar miingon kaniya: Dili mahimo, kay kining kadautan nga daku nga mao ang paghingilin mo kanako labi pang dautan kay sa lain nga imong gibuhat kanako. Apan siya wala mamati kaniya. 17Unya gitawag ni Amnon ang sulogoon nga nagaalagad kaniya, ug miingon: Papahawaa karon kining babayehana gikan kanako, ug trangkahi ang pultahan sa iyang luyo. 18Ug siya may usa ka saput nga nagkalainlaing bulok nga iyang gisul-ob: kay kining mga bistiha gisul-ob sa mga ulayng anak nga babaye sa hari. Unya ang sulogoon ni Amnon nagdala kang Thamar sa gawas, ug gitrangkahan ang pultahan sa iyang likod. 19Ug si Thamar nagbutang ug abo sa iyang ulo, ug gigisi niya ang iyang saput nga may daghang bulok nga iyang gisul-ob; ug iyang gibutang ang iyang kamot sa ibabaw sa iyang ulo ug milakaw nga nagtiyabaw sa makusog samtang siya nagalakaw. 20Ug si Absalom ang iyang igsoon nga lalake miingon kaniya: Si Amnon ang imong igsoon nga lalake nakauban ba kanimo? Apan karon hilum, igsoon ko nga babaye: siya imong igsoon nga lalake; ayaw pag-ibutang kining butanga sa kasingkasing. Busa si Thamar napabilin nga masulob-on didto sa balay sa iyang igsoon nga lalake nga si Absalom. 21Apan sa diha nga ang hari nga si David nakadungog niining tanang mga butanga, siya nasuko sa hilabihan. 22Ug si Absalom wala makasulti kang Amnon bisan sa maayo ni sa dautan: kay si Absalom nagdumot kang Amnon tungod kay iyang gilugos ang iyang igsoon nga babaye nga si Thamar. 23Ug nahitabo sa tapus ang tibook duruha ka tuig, nga si Absalom may mga mag-aalot sa mga carnero sa Balahasor, haduol sa Ephraim: ug gidapit ni Absalom ang tanang mga anak nga lalake sa hari. 24Ug si Absalom miadto sa hari, ug miingon: Ania karon, ang imong ulipon may mga mag-aalot sa mga carnero; paubana ang hari, ako nagahangyo kanimo, ug ang iyang mga ulipon uban sa imong ulipon. 25Ug ang hari miingon kang Absalom: Dili, anak ko nga lalake, ayaw kaming tanan paadtoa, tingali unya nga makapuol kami kanimo. Ug iyang gipilit siya: apan bisan pa niana siya wala moadto, apan nanalangin kaniya. 26Unya miingon si Absalom: Kong dili, ako nagahangyo kanimo, paubana kanamo si Amnon, ang akong igsoong lalake. Ug ang hari miingon kaniya: Nganong paubanon siya nimo? 27Apan si Absalom mipilit kaniya, ug iyang gipaadto si Amnon ug ang tanang mga anak nga lalake sa hari uban kaniya. 28Ug si Absalom misugo sa iyang mga sulogoon, nga nagaingon: Timan-i ninyo karon, sa diha nga ang kasing-kasing ni Amnon magmalipayon tungod sa vino: ug sa diha nga ako moingon kaninyo: Tigbasa si Amnon, unya patyon ninyo siya; ayaw kahadlok; wala ko ba kamo sugoa? Magmalig-on kamo ug magmaisugon. 29Ug ang mga sulogoon ni Absalom mingbuhat kang Amnon sumala sa gisugo ni Absalom. Unya ang tanang mga anak nga lalake sa hari mingtindog, ug ang tagsatagsa ka tawo mikabayo sa iyang mula, ug mikalagiw. 30Ug nahitabo, nga samtang diha, pa sila sa dalan, ang mga balita mingdangat kang David, nga nagaingon: Gipatay ni Absalom ang tanang mga anak nga lalake sa hari, ug walay usa kanila nga nahabilin. 31Unya ang hari mitindog, ug gigisi ang iyang mga saput, ug mihigda sa yuta; ug ang tanan niyang mga sulogoon nga nanagtindog tupad kaniya, gipanggisi ang ilang mga saput usab . 32Ug si Jonadab, ang anak nga lalake ni Simea, igsoon nga lalake ni David, mitubag ug miingon: Dili unta maghunahuna ang akong ginoo nga ilang napatay ang tanang mga batan-on ang mga anak nga lalake sa hari; kay si Amnon mao lamang ang namatay; kay pinaagi sa pagtagal ni Absalom kini daan nang gitinguha, sukad sa adlaw nga iyang gilugos ang iyang igsoon nga babaye nga si Thamar. 33Busa karon dili unta ang akong ginoong hari magpahiluna sa maong butang sa iyang kasingkasing, aron sa paghunahuna nga ang tanang mga anak nga lalake sa hari nangamatay; kay si Amnon mao lamang ang namatay. 34Apan si Absalom mikalagiw, Ug ang batan-ong lalake nga nagbantay, miyahat sa iyang mga mata ug mitan-aw, ug, ania karon, may nangabut nga daghang mga tawo nga nangagi sa luyo niya dapit sa kiliran sa bungtod, 35Ug si Jonadab miingon sa hari: Ania karon, ang mga anak nga lalake sa hari nangabut: sumala sa giingon sa imong sulogoon mao man usab kini. 36Ug nahitabo, diha dayon sa gitapus na niya ang pagpakigsulti, nga, ania karon, ang mga anak nga lalake sa hari nanghiabut, ug gipatugbaw ang ilang tingog, ug nanaghilak: ug ang hari usab ug ang tanan niyang mga sulogoon nanghilak sa hilabihan gayud. 37Apan si Absalom mikalagiw, ug miadto kang Talmai, ang anak nga lalake ni Amiud, ang hari sa Gessur. Ug si David nagbalata tungod sa iyang anak sa adlaw-adlaw. 38Busa si Absalom mikalagiw ug miadto sa Gessur, ug didto siya magpuyo sulod sa totolo ka tuig. 39Ug ang kalag ni David gihidlaw sa pag-adto ngadto kang Absalom: kay siya nahupay na mahitungod kang Amnon sa pagtan-aw nga patay na siya.


text:
Usa ka paagi nga maduol kang Kristo mao ang pagkat-on sa importanteng mga kamatuoran pinaagi sa atong kasingkasing.
“Moduol ngari kanako, nga kamo unta mobati ug makakita.”1 Sugo kini sa Manluluwas ngadto sa mga namuyo sa karaang Amerika. Ilang nahikap sa ilang mga kamot ug nakita sa ilang mga mata nga si Jesus mao ang Kristo. Kini nga sugo importante kanato karon ingon nga kini importante kanila kaniadto. Sa pagduol nato kang Kristo, mabati nato ug “nasayud sa pagkatinuod”2—dili pinaagi sa atong mga kamot ug mga mata apan sa tibuok kasingkasing ug hunahuna nga si Jesus mao ang Kristo.
Usa ka paagi nga maduol kang Kristo mao ang pagkat-on sa importanteng mga kamatuoran pinaagi sa atong kasingkasing. Sa pagbuhat nato sa ingon, ang mga impresyon gikan sa Dios makahatag nato og kahibalo nga dili nato madawat sa laing paagi. Si Apostol Pedro nasayud nga si Jesus mao ang Kristo, ang Anak sa buhi nga Dios. Ang Manluluwas mipasabut nga ang tinubdan sa kahibalo ni Pedro dili sa “tawo … kondili [sa] Amahan nga anaa sa langit.”3
Si propeta Abinadi mipasabut sa tahas sa mga pagbati nga gikan sa Dios ngari sa atong kasingkasing. Nagtudlo Siya nga dili gayud kita hingpit nga makasabut sa kasulatan kon wala nato patalinghugi ang atong gibati aron makasabut.4
Kining kamatuoran napahayag og maayo sa libro sa mga bata, The Little Prince ni Antoine de Saint-Exupéry. Diha sa istorya, ang little prince nagkaamigo og lobo. Sa pagbiya, ang lobo mipaambit og sekreto sa little prince. Miingon siya, “Kini ang akong sekreto … : Pinaagi lang sa kasingkasing nga makita ang sakto; unsay mahinungdanon dili makita sa mata.”5
Ang otsenta y otso anyos nga si Brother Thomas Coelho usa ka maayong ehemplo sa tawo nga nakakita sa mahinungdanong mga butang pinaagi sa iyang kasingkasing. Matinud-anon siyang sakop sa among high council sa Paysandú, Uruguay. Sa wala pa mamiyembro sa Simbahan, naaksidente siya samtang nagsakay sa iyang motorsiklo. Samtang naghigda sa yuta nga dili makabarug, duha ka mga misyonaryo nato mitabang kaniya nga makabarug ug makauli sa iyang balay. Siya miingon nga duna siyay espesyal nga pagbati dihang ang mga misyonaryo mitabang niya. Nakasinati usab siya og kusganong pagbati dihang gitudloan na siya sa mga misyonaryo. Ang gibug-aton niadtong mga pagbati lig-on kaayo nga gibasa niya ang tibuok Basahon ni Mormon sa pipila lang ka adlaw. Nabunyagan siya ug miserbisyo nga walay kakapoy gikan nianang adlawa. Ako siyang nahinumduman nga nag-motorsiklo sa kadalanan sa among siyudad, bisan sa bugnaw ug ting-ulan nga winter, aron dad-on ang uban sa simbahan aron sila makakita, mobati ug masayud sa pagkatinuod sama niya.
Karon gilibutan og daghan kaayong impormasyon, tingali maghunahuna kita nga ang pag-abli sa minilyong mga web page makahatag nato sa tanang kinahanglanong kasayuran. Makakita kita og maayo ug bati nga impormasyon sa internet, apan ang impormasyon lang mismo dili pa igo. Ang Dios mihatag nato og laing tinubdan sa dugang kahibalo,6 nga mao ang kahibalo gikan sa langit. Ang atong Langitnong Amahan makahatag nato og kahibalo kon mangita kita diha sa celestial nga internet sa atong kasingkasing ug hunahuna. Si Propeta Joseph Smith miingon nga siya adunay “labing daan nga libro sa [iyang] kasingkasing, gani ang gasa sa Espiritu Santo.”7
Atong magamit kining celestial nga tinubdan kon mobasa kita sa kasulatan, mosunod sa buhing propeta, ug mag-ampo. Importante nga kita mogahin og panahon nga magmalinawon8 ug mobati sa celestial nga mga pag-aghat. Kon buhaton nato kini, kita “mobati ug makakita” sa mga butang nga dili makat-unan gamit ang modernong teknolohiya. Sa higayon nga masinati na kita sa paggamit sa celestial nga internet, makahibalo kita sa kamatuoran, bisan kon magbasa og sekyular nga kasaysayan o ubang hilisgutan. Ang matinuorong nangita sa kamatuoran masayud sa kamatuoran sa tanang butang pinaagi sa gahum sa Espiritu Santo.9
Karon, gamayng pasidaan: ang paggamit niining celestial nga internet maminusan tungod sa kadautan ug paghikalimot sa Ginoo. Si Nephi misulti sa iyang mga igsoon nga sila “dili makabati sa mga pulong [sa Ginoo]” kay sila “dali nga mobuhat og kadautan [ug] dugay nga mahinumdom sa Ginoo.”10 Ang kadautan mopaminus sa atong abilidad nga makakita, mobati, ug mohigugma sa uban. Ang pagkadaling mahinumdom sa Ginoo pinaagi sa pag-ampo “uban sa tibuok kusog sa kasingkasing”11 ug paghinumdom sa atong espiritwal nga kasinatian mopalambo sa atong abilidad nga makakita ug mobati sa mga butang bahin ni Kristo. Karon mangutana ko ninyo:
- •
Nahinumdom ba kamo sa kalinaw nga inyong gibati dihang, human sa grabeng kalisdanan, nangamuyo kamo sa Amahan sa hilabihang pag-ampo?
- •
Nahinumdom ba kamo nga miusab sa naplanohang buhaton aron sundon ang pag-aghat sa inyong kasingkasing?
Ang bantugang mga tawo sa Basahon ni Mormon nakaangkon og dugang kahibalo pinaagi sa paghinumdom sa ilang importanteng espiritwal nga mga kasinatian. Si Alma milig-on sa iyang mga anak pinaagi sa pagpahinumdom nila bahin sa iyang kasinatian sa pagkakabig.12 Si Helaman mitudlo ni Nephi ug Lehi nga mohinumdom—mohinumdom nga diha sa lig-on nga sukaranan ni Kristo nga sila kinahanglan nga motukod sa ilang tukuranan aron ang yawa walay gahum ibabaw kanila.13 Kita usab mohimo sa ingon. Ang paghinumdom sa Dios makatabang nato nga mobati ug mabuhi. Naghatag kini og mas dakong kahulugan sa mga pulong ni Haring Benjamin, nga miingon, “Ug karon, O tawo, hinumdumi, ug ayaw pagkalaglag.”14
Usa sa akong labing sagradong handumanan mao ang akong pagbati dihang ako nasayud nga ang Basahon ni Mormon pulong sa Dios. Akong nakat-unan nga makasinati kita og kalipay nga dili igong mapahayag sa mga pulong. Niana gayung adlawa, samtang nagluhod, ako mibati ug nasayud sa pagkatinuod sa mga butang nga dili unta nako makat-unan sa laing paagi. Kanang handumanan mao ang rason alang sa mahangturong pasalamat ug naglig-on nako sa panahon sa kalisud
Kadtong makadawat og kahibalo nga dili gikan sa tawo apan gikan sa atong Langitnong Amahan masayud sa pagkatinuod nga si Jesus mao ang Kristo ug kini Iyang Simbahan. Kana nga kahibalo makahatag og kalig-on sa paghimo sa kinahanglan nga kausaban sa pagduol kang Kristo. Niini nga rason, atong gidapit ang tanan nga magpabunyag maghinulsol, ug mobalik Kaniya karon.15
Pinaagi sa pagduol kang Kristo, ang tanan makakita, mobati, ug masayud nga tinuod gayud nga si Kristo nag-antus ug mitubos sa atong mga sala aron makabaton kita og kinabuhing dayon. Kon maghinulsol kita, dili kita mag-antus nga walay pulos.16 Salamat Kaniya, ang samdan nga mga kalag maayo ug ang nasakitan nga mga kasingkasing mahupay. Walay gibug-aton nga dili Niya mapagaan o matangtang. Nasayud Siya sa atong mga kahuyang ug mga sakit. Ako mosaad ug mopamatuod kaninyo nga kon ang tanang pultahan daw sirado, kon ang tanan daw pakyas, Siya dili mopakyas kaninyo. Si Kristo motabang ug mao ang dalan sa kagawasan, bisan kon ang panlimbasug mahitungod man sa pagkaadik, kaguol, o lain pa. Nasayud Siya “unsaon pagtabang sa Iyang katawhan.”17 Mga kaminyoon ug mga pamilya nga nanlimbasug sa bisan unsang rason—ekonomikanhong hagit, bati nga impluwensya sa media, o sitwasyon sa pamilya—mobati sa kalinaw gikan sa langit. Makahupay ang “pagbati ug pagkasayud” nga Siya nabanhaw uban sa “pagpang-ayo diha sa Iyang mga pako,”18 nga tungod Niya, mahimamat ug mahangup nato og usab ang mga minahal sa kinabuhi nga namatay na. Sigurado nga ang atong pagkakabig ngadto Niya gantihan sa atong pagkaayo.19
Nasayud ko sa pagkatinuod niining tanan. Niining rason moapil ko sa unang nagpuyo sa karaang Amerika, sa pagsinggit: “Hosanna! Bulahan ang ngalan sa Labing Halangdon nga Dios!”20 Siya mihatag kanato og kaluwasan. Ako mosaksi nga si Jesus mao ang Kristo, ang balaang Mesiyas. Siya mao ang Ginoo sa mga Panon, ang atong Manluluwas ug Manunubos. Sa pangalan ni Jesukristo, amen.
Mostrar las referencias
-
1. 3 Nephi 18:25.
-
2. 3 Nephi 11:15.
-
3. Tan-awa sa Mateo 16:16–17.
-
4. Tan-awa sa Mosiah 12:27.
-
5. Antoine de Saint-Exupéry, The Little Prince, trans. Katherine Woods (1971), 87.
-
6. Tan-awa sa Ether 4:13.
-
7. Mga Pagtulun-an sa mga Presidente sa Simbahan: Joseph Smith (2007), 132.
-
8. Tan-awa sa Doktrina ug mga Pakigsaad 101:16.
-
9. Tan-awa sa Moroni 10:3–5.
-
10. 1 Nephi 17:45.
-
11. Moroni 7:48.
-
12. Tan-awa sa Alma 36:5–24; 38:6–9.
-
13. Tan-awa sa Helaman 5:12.
-
14. Mosiah 4:30.
-
15. Tan-awa sa 3 Nephi 9:13.
-
16. Tan-awa sa Doktrina ug mga Pakigsaad 19:16.
-
17. Alma 7:12.
-
18. 2 Nephi 25:13; tan-awa usab sa 3 Nephi 25:2.
-
19. Tan-awa sa 2 Nephi 16:10; 3 Nephi 9:13.
-
20. Tan-awa sa 3 Nephi 11:15–17.
Sitio web oficial de La Iglesia de Jesucristo de los Santos de los Últimos Días
© 2015 Intellectual Reserve, Inc. Todos los derechos reservados


text:
Alegria, Sugbo
Ang Alegria usa sa mga lungsod sa lalawigan sa Sugbo.
Mga sulod
Nahimutangan[usba | edit source]
Ang lungsod sa Alegria nahimutang sa habagatang-kasapdang bahin sa lalawigan sa Sugbo ug nag-atubang sa Tañon Strait. Sa amihanan sa lungsod makaplagan ang lungsod sa Badian; sa sidlakan ang Alcoy; sa habagatan ang Ginatilan; ug sa kasadpan ang Tañon Strait
Populasyon[usba | edit source]
Sumala sa 2000 nga senso, ang Alegria may 20,677 ka tawo sa 4,229 ka bubong.
Mga barangay[usba | edit source]
Ang Alegria may 9 ka barangay.
- Compostela
- Guadalupe
- Legaspi
- Lepanto
- Madridejos
- Montpeller
- Poblacion
- Santa Filomena
- Valencia


text:
DEAR Heartline,
Ako nga pala si Jean, 17. Akong problema nakauyab kog minyo. Since March 1, 2013 among relasyon. I know he is taken but I love him so much. Naa nay nahitabo namo, how many times na. Kahit anong break-up ko sa kana ayaw niyang pumayag mahal na mahal namin ang isat-isa. At ngayon pakiramdam ko nanlalamig na siya sa akin. Please help me.
Jean
*****
Hi Jean,
Sa imong pakigrelasyon og minyo, kabalo ka man in the first place nga wala gyud ni kasigurohan diba?
Sayod ka man nga anytime pwede ka niyang biyaan, ug sa kalit lang mabugnaw siya nimo.
And somehow nahitabo na kini nga sa hinay-hinay mipalayo na siya nimo.
Give yourself a break and give yourself a time to heal.
Kesa maduot ka og maayo sa usa ka sayop nga relasyon better lingkawas na lamang gikan diha.
Ayaw na paabuta nga mismong asawa niya ug mga anak niya ang mosumbat nimo sa kadaut nga nahimo sa inyong relasyon sa ilang pamilya.
Sa sobra nga pagmahal, usahay gyud mabuta kita sa kamatuoran.
Saktuha ang mga butang samtang sayo pa.
Do love someone nga way tawong masakitan ug maghilak, much more, way pamilya nga maguba.
Heartline


text:
Atong palamboon ang kapasidad sa pagtan-aw sa mga tawo dili kon unsa sila karon apan kon unsa sila sa umaabut.
Minahal kong kaigsoonan, kaduha sa usa ka tuig kining nindot nga Conference Center mapuno sa priesthood sa Dios samtang nagtigum kita aron maminaw sa mga mensahe sa pagdasig. Adunay talagsaong espiritu nga molukop sa kinatibuk-ang miting sa priesthood sa Simbahan. Ang espiritu naggikan sa Conference Center ug mosulod sa matag building diin nagpundok ang anak nga mga lalaki sa Dios. Gibati gayud nato ang espiritu karong gabhiona.
Pipila ka tuig ang milabay, sa wala pa matukod kining Conference Center, usa ka bisita sa Temple Square sa Salt Lake City mitambong og sesyon sa kinatibuk-ang komperensya sa Tabernacle. Naminaw siya sa mga mensahe sa Kaigsoonan. Gipaminaw gayud niya ang mga pag-ampo. Nadungog niya ang matahum nga musika sa Tabernacle Choir. Natingala siya sa kaanindot sa talagsaong organ sa Tabernacle. Pagkahuman sa miting miingon siya, “Akong ihatag ang tanan nga naa nako kon masayud ko nga ang tanang gisulti sa mga namulong karon tinuod.” Buot ipasabut sa iyang giingon, “Manghinaut ko nga makaangkon og pagpamatuod sa ebanghelyo.”
Wala gayuy butang niining kalibutan nga makahatag og labaw nga kahupayan ug kalipay kay sa pagpamatuod sa kamatuoran. Bisan sa magkalahi nga kalig-on, nagtuo ko nga matag lalaki nga nia karon dunay pagpamatuod. Kon gibati ninyo nga kamo wala pay lig-ong pagpamatuod nga inyong gipangandoy, awhagon ko kamo sa paglihok aron maangkon ang sama nga pagpamatuod. Kon kini lig-on, paningkamot nga magpabilin kini. Pagkabulahan nato nga maangkon ang kahibalo sa kamatuoran.
Ang akong mensahe karon, mga kaigsoonan, mao nga daghang indibidwal nga dunay gamay o walay pagpamatuod sa pagkakaron, sila makadawat sa maong pagpamatuod kon kita andam nga mopakigbahin sa atong pagpamatuod ug motabang nila nga mausab. Sa laing higayon kita makahatag og kadasig alang sa kausaban. Hisgutan nako og una ang mga miyembro apan sa pagkakaron dili pa hingpit nga mapasaligon sa ebanghelyo.
Katuigan nang milabay, sa area conference sa Helsinki, Finland, nadungog nako ang puno sa gahum, halandumon, ug makapadasig nga mensahe nga gihatag diha sa sesyon alang sa mga inahan ug anak nga mga babaye. Wala nako kalimti kanang mensahe, bisan og dul-an sa 40 ka tuig na sukad nako kini nadungog. Pipila sa kamatuoran nga gihisgutan, mao nga ang babaye kinahanglang sultihan nga matahum siya. Kinahanglan siyang sultihan nga gipangga siya. Kinahanglan siyang sultihan nga bililhon siya.
Kaigsoonan, kahibalo ko nga ang lalaki sama gayud sa mga babaye niining bahina. Kinahanglan kitang sultihan nga kita dunay katakus, nga kita makahimo ug kita bililhon. Kinahanglan kitang hatagan og higayon nga moserbisyo. Sa mga miyembro nga dili na aktibo o nagpanagana nga mahimong aktibo, kita mainampoong makapangita og paagi sa pagtabang nila. Ang paghangyo nila sa pagserbisyo basin maoy makapadasig nila nga kinahanglan silang mag-aktibo. Apan ang mga lider nga makatabang unta nila usahay magduhaduha sa pagbuhat niini. Atong hinumduman nga mahimo nga mausab ang mga tawo. Mahimo nilang talikdan ang ngil-ad nga mga kinaiya. Makahinulsol sila sa mga kalapasan. Makahupot sila nga takus sa priesthood. Ug makaserbisyo nga makugihon sa Ginoo. Mohatag ko og pipila ka ehemplo.
Sa pagkasakop nako sa Korum sa Napulog Duha ka mga Apostoles, kahigayunan nako nga ikauban si Presidente N. Eldon Tanner, magtatambag ni Presidente David O. McKay, sa usa ka stake conference sa Alberta, Canada. Atol sa miting, gibasa sa presidente sa stake ang mga ngalan sa upat ka igsoong lalaki nga kwalipikadong ma-orden nga elder. Mga tawo kini nga nailhan ni Presidente Tanner, kay nakapuyo siya kaniadto niana nga dapit. Apan si Presidente Tanner nahibalo ug nahinumdom kinsa sila kaniadto ug wala mahibalo nga nag-usab na diay sila ug takus gayud nga mahimong elder
Ang presidente sa stake mibasa sa ngalan sa unang lalaki ug mihangyo niya sa pagbarug. Si Presidente Tanner mihunghong nako, “Tan-awa siya. Wala ko magdahum nga mahimo niya kini.” Ang presidente sa stake mibasa sa ngalan sa ikaduhang lalaki, ug siya mibarug. Si Presidente Tanner mikuhit na usab nako ug misulti sa iyang kahingangha. Ug ingon niana sa tanang upat ka kaigsoonan.
Human sa miting, si Presidente Tanner ug ako nakahigayon sa pagpahalipay niining upat ka kaigsoonan. Gipakita nila nga ang mga tawo mahimong mausab.
Mga 1940 ug 1950, usa ka Amerikano nga warden sa prisohan, si Clinton Duffy, nailhan sa paningkamot nga mabuotan ang mga tawo sa iyang prisohan. Usa ka kritiko miingon, “Wala ka ba mahibalo nga ang mga leopard dili makausab sa ilang puntik-puntik?”
Mitubag si Warden Duffy, “Angay nimong masayran nga dili leopard ang akong gitrabaho. Mga tawo ang akong gitrabaho, ug mangausab sila kada adlaw.”1
Katuigan nang milabay nakaserbisyo ko isip presidente sa Canadian Mission. Didto duna kami branch nga gamay ra kaayo og priesthood. Misyonaryo kanunay ang nagdumala sa branch. Gibati nako nga nagkinahanglan kami og miyembro nga modumala sa branch didto.
Aduna kami usa ka hingkod nga miyembro sa branch nga usa ka deacon sa Aaronic Priesthood apan dili kaayo motambong o moapil aron ma-advance sa priesthood. Nadasig ko nga tawagon siya isip presidente sa branch. Kanunay nakong hinumduman ang adlaw nga giinterbyu nako siya. Giingnan nako siya nga ang Ginoo midasig kanako nga tawagon siya nga presidente sa branch Human sa daghang pagbalibad, ug daghang pagdasig gikan sa iyang asawa, mitando ra siya nga moserbisyo. Gi-orden nako siya nga priest.
Sinugdanan kadto sa kausaban adtong tawhana. Natarung ang iyang kinabuhi, gipasaligan ko niya nga mosunod siya sa mga sugo ingon nga siya gilauman nga mosunod niini. Pipila ka bulan gi-orden siya nga elder Siya ug ang iyang asawa wala madugay miadto sa templo ug nagpabugkos. Ang ilang mga anak nakamisyon ug naminyo sa balay sa Ginoo.
Usahay ang pagpahibalo sa atong kaigsoonan nga sila gikinahanglan ug bililhon makatabang nila niana nga ang-ang ngadto sa pagpasalig ug pagkaaktibo. Mahitabo kini sa naghupot sa priesthood bisan pila pay edad. Atong responsibilidad ang paghatag kanila og oportunidad sa pagpakabuhi sa paagi nga maoy angay. Kita makatabang aron mabuntog nila ang ilang mga sayop. Atong palamboon ang kapasidad sa pagtan-aw sa mga tawo dili kon unsa sila karon apan kon unsa sila sa umaabut kon madawat nila ang pagpamatuod sa ebanghelyo ni Kristo.
Nakatambong ko og miting sa Leadville, Colorado. Ang Leadville naa sa gihabugon nga sobra sa 10,000 ka pye (3,000 m). Nahinumduman nako kana nga miting tungod sa gihabugon, ug tungod usab sa nahitabo nianang gabhiona. Gamay ra kaayong mga naghupot og priesthood ang nanambong. Sama sa branch sa Canadian Mission, kana nga branch gidumala sa misyonaryo ug pirmeng ingon niana.
Nianang gabhiona nindot kaayo ang among miting, apan samtang nanganta kami sa panapos nga awit, nadasig ko nga kinahanglan dunay lokal nga presidente sa branch ang modumala. Milingi ko sa presidente sa misyon ug nangutana, “Duna ba dinhi makadumala—nga taga dinhi?”
Mitubag siya, “Wala koy nailhan.”
Atol sa pagpanganta mitan-aw ko og maayo sa mga lalaki nga nanglingkod sa unang tulo ka linya. Ang akong pagtagad na-focus didto sa usa sa mga igsoon. Miingon ko sa presidente sa misyon, “Makaserbisyo ba siya isip presidente sa branch?”
Mitubag siya, “Wala ko kahibalo. Basin makaserbisyo siya.”
Miingon ko, “Presidente, dad-on nako siya sa pikas lawak ug interbyuhon. Mamulong ka human sa panapos nga kanta hangtud makabalik mi.”
Dihang namalik na kami sa lawak, ang presidente sa misyon mitapos sa iyang pagpamatuod. Gipresentar nako ang ngalan sa brother nga mahimong bag-ong presidente sa branch. Gikan nianang adlawa, ang Leadville, Colorado, may lokal nga miyembro na nga nagdumala sa unit didto.
Ang samang baruganan, mga kaigsoonan, magamit sa dili pa mga miyembro. Atong palamboon ang kapasidad sa pagtan-aw sa mga tawo dili kon unsa sila karon apan kon unsa sila sa umaabut kon sila mamiyembro sa Simbahan, kon duna na silay pagpamatuod sa ebanghelyo, ug kon ang ilang kinabuhi mahiuyon sa mga pagtulun-an niini.
Niadtong 1961, usa ka kinatibuk-ang komperensya ang gipahigayon alang sa mga presidente sa misyon, ug ang tanan paadtoon sa Salt Lake City alang niana nga miting. Miadto ko sa Siyudad sa Salt Lake gikan sa akong misyon sa Toronto, Canada.
Sa usa ka miting, si N. Eldon Tanner, nga nianang higayuna Assistant sa Korum sa Napulog Duha, mao pay pagbalik sa iyang pagdumala sa misyon sa Great Britain ug western Europe. Gihisgutan niya ang bahin sa usa ka malampuson kaayo nga misyonaryo nga iyang nahibaloan sa tanang interbyu nga iyang gihimo. Miingon siya nga samtang giinterbyu niya kana nga misyonaryo, miingon siya kaniya, “Tingali ang tanang tawo nga imong gibunyagan sa Simbahan mga referral.”
Ang batan-ong lalaki mitubag, “Dili, silang tanan among nakita pinaagi sa pag-tracting.”
Si Brother Tanner nangutana niya kon unsay kalainan sa iyang paagi—nganong ingon niana ang iyang kalampusan unya ang uban dili man. Ang batan-ong lalaki miingon nga naningkamot siya nga mabunyagan ang matag tawo nga iyang mahimamat. Miingon siya nga kon manuktok siya sa pultahan ug makita ang tawo nga nanigarilyo ug nagsul-ob og daang sinina ug daw dili interesado sa bisan unsa—ilabi na sa relihiyon—iyang hunahunaon kon unsay dagway nianang tawhana ubos sa laing mga kahimtang. Iyang hunahunaon nga limpyo ang iyang nawong ug nagsul-ob og puti nga polo ug puti nga karsones. Ug nakita niya ang iyang kaugalingon nga nag-agak nianang tawhana aron bunyagan. Miingon siya, “Kon tan-awon nako ang tawo sa ingon niana nga paagi, may kapasidad ko sa paghatag sa akong pagpamatuod nga makatandog sa iyang kasingkasing.”
Kita dunay responsibilidad sa pagtan-aw sa atong mga higala, mga kaubanan, mga silingan sa ingon niini nga paagi. Usab, kita dunay responsibilidad sa pagtan-aw sa indibidwal dili kon unsa sila karon apan kon unsa sila sa umaabut. Ako mangamuyo sa paghunahuna nila sa ingon niini nga paagi.
Kaigsoonan, ang Ginoo misulti kanato bahin sa kaimportante sa priesthood nga atong gihuptan. Siya miingon nga kita nakadawat niini uban sa panumpa ug pakigsaad. Siya mihatag kanato og instruksyon nga kita magmatinud-anon ug matinuoron sa tanan natong nadawat, ug nga kita dunay responsibilidad sa pagtuman niini nga pakigsaad hangtud sa katapusan. Ug dayon ang tanan nga iya sa Amahan ihatag ngari nato.2
Ang kaisug mao ang pulong nga atong ihambin—kaisug sa paglikay sa tintasyon, kaisug sa pagpamatuod sa tanan natong mahimamat, mohinumdom nga ang tanan kinahanglang dunay oportunidad nga makadungog sa mensahe. Dili sayon sa kadaghanan ang pagbuhat niini. Apan mahimo kitang motuo sa pulong ni Pablo kang Timoteo:
“Kay kita wala sa Dios hatagig espiritu sa katalaw; kondili sa espiritu sa gahum, ug sa gugma, ug sa pagpugong sa kaugalingon.
“Busa ayaw ikaulaw ang pagpanghimatuod alang sa atong Ginoo.”3
Niadtong Mayo 1974, kauban ko ni Brother John H. Groberg didto sa mga Isla sa Tonga. May iskedyul kami nga mobisita sa hari sa Tonga, ug kami nakighimamat niya sa usa ka pormal nga sesyon. Nindot ang among pag-istoryahanay. Hinoon, sa wala pa kami mobiya, si John Groberg misulti og butang nga dili ordinaryo. Siya miingon, “Mahal nga Hari, kinahanglan gyud ka nga mahimong Mormon ug ang imong katawhan, kay niana lang nga ang imong problema ug ilang problema masulbad.”
Ang hari mipahiyom ug mitubag, “John Groberg, morag sakto ka.”
Naghunahuna ko ni Apostol Pablo sa atubangan ni Agrippa. Naghunahuna ko sa tubag ni Agrippa sa pagpamatuod ni Pablo: “Nagahunahuna ka diay nga dali mo ra akong mahimong Kristohanon.”4 Si Brother Groberg dunay kaisug nga mopamatuod sa hari.
Karong gabhiona dunay liboan kanato ang full-time nga nagserbisyo sa Ginoo isip Iyang mga misyonaryo. Agig tubag sa tawag, mibiya sila sa panimalay, pamilya, mga higala, ug pag-eskwela ug miserbisyo. Kadtong wala makasabut mangutana, “Nganong ingon niana man sila kaandam sa pagtubag?”
Ang atong mga misyonaryo makatubag sa pulong ni Pablo, kanang bantugang misyonaryo kaniadto: “Kay kon ginawali ko man ang maayong balita, kini wala maghatag kanako og hinungdan sa pagpasigarbo: kay mapugos man gayud ako sa pagbuhat niini ingon nga akong katungdanan; alaut ako, kon dili ko iwali ang maayong balita!”5
Ang balaang kasulatan naglangkob og pamahayag nga labing mahinungdanon, responsibilidad nga labing kinahanglanon, mando nga labing direkta nga gihatag sa nabanhaw nga Ginoo dihang mipakita Siya sa Galilea sa napulog usa ka disipulo. Miingon Siya:
“Kanako gikahatag ang tanang kagahum sa langit ug sa yuta.
Busa panglakaw kamo ug himoa ninyong mga tinun-an ang tanang kanasuran, sa pagpamautismo kanila sa ngalan sa Amahan, ug sa Anak, ug sa Espiritu Santo:
“Nga magatudlo kanila sa pagtuman sa tanan nga akong gisugo kaninyo: ug, tan-awa, ako magauban kaninyo sa kanunay, hangtud sa katapusan sa kapanahonan.”6
Kining balaang mando, inubanan sa mahimayaong saad, mao ang atong giya karon, sama sa tunga-tungang panahon. Ang misyonaryo nga buhat mao ang nagpaila sa Ang Simbahan ni Jesukristo sa mga Santos sa Ulahing mga Adlaw. Mao kini kaniadto; mao kini karon. Sama sa gipahayag ni Propeta Joseph Smith, “Human sa tanan nga nasulti, ang pinakadako ug pinaka importante nga katungdanan mao ang pagsangyaw sa Ebanghelyo.”7
Sulod sa duha ka tuig, tanang full-time nga misyonaryo nga nagserbisyo niining harianong kasundalohan sa Dios mahuman sa ilang serbisyo ug mobalik sa ilang panimalay ug mga minahal. Ang ilang mga puli makita karong gabhiona diha sa mga naghupot og Aaronic Priesthood sa Simbahan. Batan-ong mga lalaki, andam ba kamo sa pagtubag? Andam ba kamo sa pagtrabaho? Andam ba kamo sa pagserbisyo?
Si Presidente John Taylor misumada sa kinahanglanon: “Ang matang sa tawo nga gusto natong modala niini nga mensahe sa ebanghelyo mao ang mga tawo kinsa adunay hugot nga pagtuo sa Dios; mga tawo kinsa adunay hugot nga pagtuo sa ilang relihiyon; mga tawo kinsa mopasidungog sa ilang priesthood; … mga tawo nga puno sa Espiritu Santo ug sa gahum sa Dios[;] … mga tawo sa kadungganan, kaligdong, hiyas ug kaputli.”8
Kaigsoonan, matag usa nato gimandoan sa pagsangyaw sa ebanghelyo ni Kristo. Kon ang atong kinabuhi nahiuyon sa sumbanan sa Dios, kadtong maimpluwensyahan nato dili magbangutan sa pag-ingon, “Ang pagpangani miagi na, ug ang ting-init natapus na, ug kita wala mangaluwas.”9
Ang hingpit nga Magbalantay sa mga kalag, ang misyonaryo nga mitubos sa katawhan, mihatag nato sa Iyang balaanong pasalig:
“Kon kini mahimo nga ikaw manlimbasog sa tanan nimo nga adlaw sa pagsangyaw og paghinulsol ngadto niini nga mga katawhan, ug magdala, bisan usa ka kalag ngari kanako, unsa ka dako ang imong hingpit nga kalipay uban kaniya diha sa gingharian sa akong Amahan!
“Ug karon, kon ang imong hingpit nga kalipay dako tungod sa usa ka kalag nga imong gidala ngari kanako diha sa gingharian sa akong Amahan, unsa kaha kadako ang imong hingpit nga kalipay kon ikaw makadala og daghan nga mga kalag ngari kanako!”10
Kaniya kinsa namulong niini, ako mopahayag sa akong pagsaksi. Siya ang anak sa Dios, atong Manunubos, ug atong Manluluwas.
Ako nag-ampo nga kita dunay kaisug nga makig-abi-abi, determinasyon nga mosulay og balik-balik, ug kamapaubsanon nga gikinahanglan sa pagpangayo og giya sa atong Amahan sa atong pagtuman sa gimando nato nga isangyaw ang ebanghelyo. Ang responsibilidad naa nato, mga kaigsoonan. Sa pangalan ni Jesukristo, amen.
Mostrar las referencias
-
1. Sa Bill Sands, The Seventh Step (1967), 9.
-
2. Tan-awa sa Doktrina ug mga Pakigsaad 84:33–39.
-
3. 2 Timoteo 1:7–8.
-
4. Mga Buhat 26:28.
-
-
6. Mateo 28:18–20.
-
7. Mga Pagtulun-an sa mga Presidente sa Simbahan: Joseph Smith (2007), 399.
-
8. Mga Pagtulun-an sa mga Presidente sa Simbahan: John Taylor (2001), 89–90.
-
9. Jeremias 8:20.
-


text:
Armenya
Armenya (Inarmenyo: Հայաստան, "Hayastan", Հայք "Hayk‘"; Kinatsila ug Ininggles: Armenia), mao ang usa ka landlocked ug mabukid nga nasod sa Eurasia natung-an sa Dagat Itom ug Dagat Caspian, sa Habagatang Caucasus. Aduna kiniy utlanan sa Turkey sa kasadpan, Georgia sa amihanan, Azerbaijan sa sidlakan, ug Iran ug Nakhchivan nga exclave sa Azerbaijan sa habagatan. Ang Armenya duol sa utlanan sa rehiyon sa Sidlakang Uropa mao nga aduna kiniy koneksyon nga sosyopolitikal ug kultural sa Uropa.
Usa ka kanhing republika sa Unyon sa Sobyet, ang Armenya usa ka unitaryo, multipartido, nga demokrasya nga nasod-estado nga adunay karaan ug makasaysayan nga kultura. Kini ang unang nasod nga mi-adap sa Kristiyanismo isip relihiyon sa estado, ang Armenya usa ka estado nga sekular karon, bisa'g ang dako ang na-ambag sa relihiyong Kristiyano sa kasaysayahn ug identipikasyon sa mga tawong Armenyano.


text:
ELEVATOR SA BAG-O NGA CITY HALL, NAGPALYA, MGA NAGASAKAY NAGPANIC.
nagpanic ang pila ka mga tawo nga na-trap sa elevator sang bag-o nga iloilo city hall.//
ini matapos mag-stock up ang elevator number 1 sang pila ka minutos sa 5th floor kon sa diin nagkinagula ang mga nagasakay nga tawo.//
magluwas diri, nagpanic man ang mga yara sa guwa kon sa diin ginpuwersa sang mga ini nga mabuksan ang elevator kabangdanan nga nadislocate ang puwertahan sini.//
ginpahayag naman ni building administrator victor facultad nga ila na ginpalab-ot sa contractor sang nasambit nga pasilidad agud ma-reprogram.//
nahibaluan nga makapila ka beses na nga nagapalya ang elevator number 1 sa bag-o nga city hall building.//
samtang, ginatugyan na gid lamang ni mayor jed patrick mabilog kay building administrator victor facultad ang pagresolbar sang nagapalya nga elevator sa bag-o nga city hall building.//
suno kay mabilog nga ang kasubong nga mga problema ang yara na sa pagsolbar sang building administrator kag sa mga experto sa nasambit nga pasilidad.//
nahibaluan nga responsibilidad pa sang contractor ang pagpasiguro sang kaledad sang pasilidad sang bag-o nga city hall building bangud wala pa ini maturn-over sa siyudad.//
suno kay mabilog nga indi magbayad ang siyudad sa contractor kon indi masolbar ang amo nga problema.//


text: 1Tatang kaldaw, mintras pagtoldok si Jesus ong mga taw don ong teled tang Timplo ig pagpatako tang Mo-yang Balitang nagalin ong Dios, pinalengetan tanandia tang mga pangolokolong padi may ang mga manigtoldok tang Katobolan, aroman ka nira tang mga mepet tang banoa. 2Ganing tanira ong ni Jesus, "Aningen mo ong yamen onopay podir mong magboat tang mga bagay ang na tarin ong Timplo. Sinopa tang nagtorol ong nio tang podir ang asia?" 3Ganing si Jesus ang siminabat, "Te-maen amo ka yen. Sabateno nindio. 4Ong aypa nagalin tang podir ni Juan para magboniag? Ong Dios bato obin ong taw?" 5Ig namagampang-ampang tanira mga onopay isabat nira. Ganing tanira, "Mga aningen ta 'nagalin ong Dios,' maning ka tanandia ong yaten 'Oman, angay indi amo namagparet ong ni Juan?' 6Piro mga maning ita 'nagalin ong taw,' banggilen ita tang tanan ang taw. Tenged pamagparet tanirang si Juan propita tang Dios." 7Animan siminabat lamang tanira ang ganing, "Indi ami gatako." 8Ig ganing si Jesus ong nira, "Mga maning don, indio ka magbeg ong nindio mga ong aripa pagalin tang yen ang podir ang magboat tang mga bagay ang na." 9Oman inistoria ni Jesus ong mga taw tang palimbawang na. "May tatang taw ang nagloak ta mga obas ong tanek na. Pagatapos, inintriga na tang kaobasan ong mga agsador, ba-lo tanandia nagbiahi ong alawid ang logar ig naboay don. 10Asing timpo rang igparangalap, sinobol na tang tatang torobolon na para mangomit tang parti na. Piro pagkabot don, binogbog tang mga agsador tang torobolon ang asi ig pinaolik nirang anday ekel na. 11Oman nanobol si tang may nandia ong tata pang torobolon na. Piro binogbog si ka nira tang torobolon ang na, pinaeyak ig pinaolik kang anday ekel na. 12Mandian, nanobol pa ka enged tang may nandia ong ya-long torobolon na. Narin sinibatan nira, tapos sinolmon ong loa tang kaobasan. 13Oman ganing tang may nandia ong sadili na, 'Onopa bato tang boateno? Mo-ya pa sigoro, ang palanggao ang anao ra lamang mismo tang tobolono don. Balampa galangen nira tanandia.' 14Piro asing itaen tang mga agsador tang ana nang gingabot da, ganing tanirang namagampang-ampang, 'Asia ra tang manonobli! Patayen ta tanandia agod magimong yaten da tang kaobasan ang na.' 15Animan dinep ang lagi nira, ginoyodan ong loa tang kaobasan ig don pinatay. "Mandian," ganing si Jesus, "onopa bato tang boaten tang may nandia tang kaobasan ong mga agsador ang asi? 16Ang boaten na, molik tanandia ig pamatayen na ka tanira! Oman yintriga na si ong doma tang kaobasan na." Pagabasi tang mga taw, ganing tanira, "Balampa ra lamang anda kay mainabong maning ta si!" 17Pina-dekan tanira ni Jesus ig ganing, "Mga maning don tang agganing mi, onopa bato tang maliag yaning tang ga-tang ang narin ong Sagradong Kasolatan: 'Ang batong pinlek tang mga manigpa-deng tang balay, Yay ang ginamit tang Dios ig nagimong kaimportantian ong tanan ang batong pagpabaked tang balay.' 18Ang mabegtak ong batong narin, malapik-lapik. Ig ang mabegtakan ta sia, maremek-remek ang enged!" 19Ang kaliliagan tang mga manigtoldok tang Katobolan ig ang mga pangolokolo ong mga padi, don ang lagi depen da nira si Jesus, tenged naintindian nirang tanira tang agpataman tang palimbawang asi. Piro gengeldan tanira ong mga taw. 20Animan namagelat kang lagi tanira ta timpo. Nanol tanira ta pirapang taw ang magpaita-itang pamagdilem ta kamatodan, agod depdepen nira si Jesus ong mga pamitala na, oman dayon dang idimanda nira ong gobirnador. 21Ganing tang mga sinolan ang asi ong ni Jesus, "Maistro, gata-wanan amen ang poros matod tang agbibitala mo ig agtotoldok mo. Pario tang pagpama-dek mo ong tanan, ig agtotoldok mo lamang tang kamatodan natetenged ong kaliagan tang Dios ang boaten ta mga taw. 22Animan, mga ong nio, sigon ong Katobolan ta, tama ka bato ang itang mga Judio magbayad ta bois ong Adi tang Roma obin indi?" 23Piro gata-wanan ni Jesus tang aggisipen nirang malain. Animan ganing ong nira, 24"Ipaita mi ong yen tang tanga koartan. Ninopang itsora ig aran tang nasolat atan?" "Ang Adi tang Roma," tang sabat tanira. 25Ig ganing si Jesus, "Mga maning don, i-dol mi ong adi tang para ong adi, ig i-dol mi ong Dios tang para ong Dios." 26Animan indi nadep nira si Jesus ong mga pamitala na ong talongan tang mga taw. Ig ong kabereng nira ong sabat ni Jesus, nagipes da lamang tanira. 27Oman, may atan kang mga Saduseo ang namampaning ong ni Jesus para mane-ma. Tanira tatang sikta tang mga Judio ang indi pamagparet ang maboing moman tang mga patay. 28Ganing tanira ong ni Jesus, "Maistro, may tobol ang sinolat ni Moises para ong yaten ang ganing, mga mapatay tang lali ang anday ana nira tang katawa na, ang logod tang lali dapat katawaen na tang babay ang asing nabalo, agod magkatinir tanira ta ana para ong laling napatay. 29Mandian, may pitong mamaglogod ang poros lali. Nangatawa tang kakan ig napatay ang anday ana nira. 30Oman ang yadoang logod nangatawa ong babay ang nabalo, piro napatay si kang anday ana nira. 31Maning ka ta si tang nainabo ong ya-lo, sa-sad ong yapito. Ang pitong mamaglogod, napangatawa ong babay ig poros nangapatay ang anday ana nira. 32Asing ori ra, ang babay napatay ka. 33Mandian, ong oring kaldaw, mga boien ang moman tang mga patay, sinopa ong nirang pito tang magimo sing katawa tang babay? Tenged tanirang tanan nagimong katawa na." 34Ganing si Jesus ang siminabat, "Tarin ong kalibotan ang na, pangatawa ig agkatawaen tang mga taw. 35Piro ang mga lali ig mga babay ang magapil ong mga dapat ang boien ang moman agod e-lan ong dobaling kaboi, indi ra tanira mamagkaratawan. 36Indi ra ka tanira mangapatay tenged pario ra tanira ong mga anghil. Tanira mga ana tang Dios, animan binoi tanirang moman. 37Si Moises mismo nagpamatod nga ang mga patay agboien ang oman. Tenged ong istoria nang natetenged ong dibabak ang papa ta ayo, ginoyan na tang Gino ta 'Dios ni Abraham, Dios ni Isaac, ig Dios ni Jacob.' 38Piro ang Dios, belag ta Dios tang mga patay. Tanandia Dios tang mga boi. Ig ong pama-dek tang Dios boi tang tanan ang taw." 39Ganing tang domang mga manigtoldok tang Katobolan don, "Maistro, kasinlo tang sabat mong asia!" 40Ig anda ray mangas ang mane-mang moman ong nandia. 41Ganing ong nira si Jesus, "Monopa maning ta nga ang Cristo Inampo ni Ading David? 42Si David mismo tang naganing ong libro tang mga Kanta, 'Ganing tang Ginong Dios ong yen ang Gino: Komaronga ong yen ang to, 43asta ra lamang pasokono ong nio tang tanan ang kasoay mo.' 44Mandian, mga 'Gino' tang ginoy ni David ong Cristo, monopa maning ta ang tanandia inampo ni David?" 45Mintras pamamasi pa tang dorong taw ong ni Jesus, ganing tanandia ong mga sinagpan na, 46"Magandam amo ong mga manigtoldok tang Katobolan ni Moises. Dorong kalipay nirang magpanaw-panaw ang paglambong ta marimaboat. Ig doro kang kaliliag nirang salodoan tang mga taw ong plasa. Mga ong simban ig ong mga kombida, ang kaliliagan nira, komarong ong masisinlong kalarongan ang para ong mga importanting taw. 47Agkalawen nira tang mga pagkabetang tang mga babay ang balo, asta ang balay nira. Oman pamagpaita-ita ang tanira moro-ya ong pagpangadi nira ta dorog kaboat ong talongan tang mga taw. Animan magimong mas mabelat pa tang silot ong nira!"


text:
Nianang Tawo nga naghigda, samaran, wa na’y kinabuhi
Nga gilukdo nianang karo, nagpasundayag sa pag-ula
Sa singot, dugo, ug ginhawa alang sa gugma sa pinili.
Gisunod-sunod sa Soledad, luhaan, nagkagot sa ngipon
Nangadugmok ang kasingkasing, nagsubo, hilom nga nagtiyabaw
Samtang nag-iwag sa kangitngit mga kandilang tagpisohon
Nagadan-ag sa agi-anang gihabolan sa pagpanghupaw.
Saksi ikaw niining tanan, kalachuchi nga puti’g gihay,
Wala kahubsi sa kaanyag taliwala sa naghingapin
Nga kahapdus ug pagpamaul sa kasingkasing nga nakagay,
Mapasigarbohong nagbarog, nagpaanindot bisan daplin.
Ipahanggab kanamo, bulak, ang kahumot nianang karo,
Buntoga sa imong kaputi ang anino sa kagabhion,
Dayandayani ang Namatay gikan sa tiil hangtod sa ulo—
Ug buhata kini pag-usab tolo ka adlaw sumad karon.
Photo credit: “Kalachuchi II” (http://benefitofbeingme.deviantart.com/)


text:
2. Patotin pato- lat-an until mahumok ang unod, human malata butangan nimo ug pineapple juice ma-oy isabao. butangan ug catsup para mapula, timplahan vitsin, asin, slice pineapple, pasas, atsal slice hangtod mapula ang lawas sa pato or manok.
3. Baka Apretada- slice ug nilagpad dayun dok2kon ang onod para mahumok, timplahan ug toyo, vitsin, asin e mix ang lamas, dyun butangan ug harina luyo2, dyun ilonod sa kalaha may oil taman mapula balihon. human maggesa ka ug ahos, bombay, atsal. ilunod sa kalaha isunod ang slice na karne gesahon butangan gmay tubig timplahan, mag kutaw ug tayobong gmay maoy isarsa sa imong giloto afritada, pabukal kanang malawot ang tayobong or harina.
4. Beef steak- mao ra ang pa-agi nilagpad gihapon. dinokdok ang karne. ilunod sa kalaha may oil taman mapula, bali2hon, magslice ka ug bombay, camates, ibutang sa ibabao sa beefstick diha sa plato para kaonon na.
5. Mechado- maglata ka ug slice na onod sa karne square. human haunon ug mag slice ka ug bombay, ahos atsal, camates. gesahon nimo ang lamas human isunod ang unod karne, butangan ug catsup ug sarsahan nimo ug tayobong pabukalun dyon haunon timplado na.
6. Lumpia- magpalit taogi, singkamas, dabong or chines cabbage, sliceson nimo hasta atsal, karne. ilunod nimo sa kalaha my oil gesahon nimo tanan, timplahan, toyo, vitsin, asin, half cook lang dayun haunon ug pabugnawun, sunod puston sa lumpia wrapper, human magpabukal ka ug oil sa kalaha dayun ilunod taman mapula. dyun haunon
7. Isda Sinugba- kuhaon ang tinae timplahan asin, vitsin ang tiyan sa isda, sudlan ug sebuyas dahuon ug ahos. dayun sugbaon taman maluto na.
8. Pinakbit- mag slice ka ug talong, paliya, batong, kalabasa, ulang or karne baboy.
gisahon nimo ang lams bombay, ahos camates sa kalaha may oil, isunod ang slice na dahon, butanagan gamay tubig hangtod mahomok ang utan. butangan toyo gamay vitsin, asin. dayun haunon... kainan na... hehehehe
9. Homba baboy- slice square, ilunod nimo sa kaldero. butangan nmo ug igo2 tubig, toyo, sugar gamay or sabaw sa pineapple juice para mahumot dili somo kaonon, sagulan ug paminta liso dinokdok or powder hangtud mahumok. Dugangan nimo ug tubig kon mamala tilawan kon sakto na ug timplahan utro ug asin, toyo, vitsin. dyun haunon... shibog dyun...
10. Tabirak- magpalit ka ug gabe, lutya, kamote, landang, sago, ginaling pilet bugas or humay bugas, lubi, saging sab-a... sliceson tanan, gabi, lutya,saging, kamote. human ibutang sa kaldero may tubig, lat-an una ang inislice, hangtod maluto hasta ang bugas pelet ginaling, sunod kinagod na lubi komoton ang tono, ilunod pagluto na tanan sagol. pabukalun una timplahan ug kalamay or sugar. human haunon dyun...ana lang kadali... hehehehe
11. Apritada manok- slice ang manok, patatas, atsal, repolyo, bombay, ahos. mag butang ka ug kalaha may oil. gesahon ang tanan lamas taman mapula ug isunod pag- lunod ang karne manok ug patatas, hangtod maluto ang karne isunod ang slice na repolyo, timplahan vitsin, asin, catsup, sarsahan ug gamay kinutaw na tayubong, pabukalon, dyun haunon... panawag dyun pagkaluto na ha.... kay makikaon mi dnha sa inyo... hehehehe
12. Camaron rebosado- mag palit ka ug ulang kanang dagko ha, para dli ta mglisud ug kaon ba..hehehehe.. kuhaon ang panet, dayun mag kutaw ka ug harina timplahan ug vitsin, asin, toyo sa sudlanan e mix nmo. igo2 nga mopelit sa ulang ang harina timplado, andamon ang kalaha my oil, daghan ang oil ha, dyun etusnod nimo ang ulang sa harina dayun ilunod sa kalaha... na pasensya na jud ka dai kay naglisud ko ug basa ani... hehehehe
13. Crispy pata nokos- the same procedure sa Camaron.... mao nay nakabutang dri dai....dli nto na supakon... hehehehe
14. Isda escabiche- pretuhun and isda human ibutang sa plato, ug mag slice ug bombay, loy-a, atsal, sebuyas dahon, dyun itak-ang ang kalaha. butangan ug oil gamay ug gisahon ang lamas ug butangan gamay na tubig, catsup , vinegar, white sugar. timplahan ug asin, vitsin dyun pabukalun.. sarsahan ug tayobong na kinoatao sa tubig....